Novi Sad želi veće nadležnosti u kontroli ugostiteljskih objekata | Autonomija\nNovi Sad želi veće nadležnosti u kontroli ugostiteljskih objekata\nDa se nadležnost svih inspekcija prenese na gradski nivo, da postoji jedan inspektor koji rukovodi svim ostalima\nGradonačelnik Novog Sada Igor Pavličić predstavio je danas inicijativu za dobijanje većih nadležnosti u kontroli rada ugostiteljskih objekata, kako bi mogao efikasnije da radi na prevenciji požara.\nPavličić je na konferenciji za novinare rekao da su inspekcije koje deluju u gradu odgovorne različitim nivoima vlasti, a da je nadležnost gradskih inspekcija, kada je reč o kontroli rada ugostiteljskih objekata, veoma uska.\nObjasnio je da se te nadležnosti odnose na kontrolu radnog vremena, buke i postavljanja letnjih bašti, dok građevinska inspekcija vrši kontrolu upotrebnih dozvola objekata.\nOn je ocenio da je jedno rešenje da se svim inspekcijama, bez obzira na nivo vlasti kojem odgovaraju, daju veća ovlašćenja, jer po sadašnjem stanju stvari inspekcije mogu samo da podnose prijave i da nalažu preduzimanje mera, ali u većini slučajeva ne mogu da zatvore lokale.\nPavličić je dodao da je jako važno da se obezbedi policijska asistencija inspekcijskim službama i da za to postoji zakonska obaveza MUP-a.\nPrema njegovim rečima, alternativa ovim rešenjima jeste da se nadležnost svih ovih inspekcija prenese na gradski nivo, da postoji jedan inspektor koji rukovodi svim ostalima, a kojeg će postavljati gradonačelnik, i tako imati mogućnost uticaja na rad inspekcijske službe.\nOn je najavio i da će biti organizovana obuka iz oblasti zaštite od požara za Novosađane, u saradnji sa Vatrogasnim savezom Novog Sada.\nDragan Stanojević iz Udruženja ugostitelja Novog Sada rekao je da će i to udruženje organizovati edukativni skup za ugostitelje o zaštiti od požara.\nOn je rekao da ugostiteljima često nije jasno šta sve treba da znaju o protivpožarnoj zaštiti, jer te informacije nisu objedinjene na jednom mestu.\nU požaru u diskoteci „Kontrast” u nedelju ujutro poginulo je šestoro mladih.


U januaru izvoz iz BiH veći za 49,4 posto, a uvoz za 46,7 posto – FENA-BIZ\nHome Kompanije U januaru izvoz iz BiH veći za 49,4 posto, a uvoz za 46,7 posto\nSARAJEVO, 21. februara (FENA) – Izvoz iz Bosne i Hercegovina u januaru je iznosio 1,322 milijarde KM, što je više za 49,4 posto u odnosu na januar prošle godine, dok je uvoz iznosio 1,711 milijardi KM, što je porast za 46,7 posto.\nPokrivenost uvoza izvozom bila je 77,2 posto, dok je vanjskotrgovinski robni deficit iznosio 390 miliona KM, podaci su Agencije za statistiku BiH.\nIzvoz u zemlje CEFTA-e u iznosio je 255 miliona KM i veći je za 101,7 posto u odnosu na januar 2021. godine, dok je uvoz iznosio 183 miliona KM, što je više za 39,3 posto. Pokrivenost uvoza izvozom sa zemljama CEFTA-e bila je 139,6 posto.\nIzvoz BiH u zemlje EU u prvom mjesecu iznosio je 983 miliona KM, što je više za 47,3 posto u odnosu na januar prošle godine, dok je uvoz iznosio 920 miliona KM, što je porast za 29,3 posto u odnosu na januar 2021. Pokrivenost uvoza izvozom sa zemljama EU iznosila je 106,8 posto.


Hoće li Amerika baciti Iran na kolena - Sputnjik Srbija\n22:15 03 Jul 2020\nHoće li Amerika baciti Iran na kolena\n10:09 30.04.2019 (osveženo 10:36 30.04.2019) Preuzmite kraći link\nDa SAD ne odustaju od pritisaka na Iran potvrđuje i poslednja najava predsednika Donalda Trampa da će suspendovati olakšice za kupovinu iranske nafte koje je osam zemalja dobilo pre nekoliko meseci. Vašington je naime poručio kupcima iranske nafte da zaustave kupovinu do maja ili da se suoče sa sankcijama.\nIz sankcija uvedenih u novembru prošle godine bili su izuzeti Kina, Indija, Japan, Južna Koreja, Tajvan, Turska, Italija i Grčka, a SAD su proteklih nekoliko meseci razmatrale da li da obnove izuzeća kako bi izbegle skok cena nafte i goriva koji bi ugrozio potrošače u zemlji.\nIran preti povlačenjem iz Sporazuma o neširenju nuklearnog oružja\nMeđutim, američka administracija donela je drugačiju odluku, a državni sekretar Majk Pompeo je naglasio da njegova država neće odobriti nikakva izuzetke od sankcija Iranu.\nKako za Sputnjik ocenjuje Borislav Korkodelović, nekadašnji spoljnopolitički urednik u Tanjugu, takva odluka SAD jeste opaka namera i nastavak politike neprijateljstva koju Iran trpi iz Vašingtona već četiri decenije.\n„Ovo je jedna od dosta opasnih etapa gde se u stvari, prema nekim analizama iranskog ministra spoljnih poslova Zarifa, radi o tome da li će Amerikanci uspeti u onome što bi Tramp želeo — ’da bace Iran na kolena‘ ili će ovo zapravo biti pokušaj promene režima u Iranu i rasparčavanje jedne od starih država sveta i starih civilizacija, a što je Zarif nazvao namerom ’tima B‘ Sjedinjenih Američkih Država“, objašnjava Korkodelović.\nSAD: Iran – ključna pretnja za Bliski istok\nPrema njegovim rečima, pod „timom B“ Zarif podrazumeva Benjamina Netanijahua, premijera Izraela, Džona Boltona, savetnika predsednika SAD za nacionalnu bezbednost i dvojicu prinčeva — Bin Salmana i Bin Zajeda, prestolonaslednike Saudijske Arabije i Ujedinjenih Arapskih Emirata.\n„Poslednji udar Vašingtona, kojim se ukida izuzeće za osam zemalja, velikih kupaca iranske nafte, jeste i psihološke i ekonomske prirode. Glavni kupci su Kina, Indija, Turska, Japan i Južna Koreja, dok su Italija i Grčka praktično već odustale i prestale da kupuju iransku naftu. Sada je pitanje da li će i tih pet ključnih zemalja tako postupiti. Delegacije iz Tokija i Seula su otišle u Vašington da vide da li je moguće da to izuzeće od sankcija bude produženo. Međutim, izgledi su mali i verovatno je da ni južnokorejske ni japanske naftne kompanije neće do daljnjeg kupovati iransku naftu“, smatra Korkodelović.\nTako se, dodaje naš sagovornik, značajan iranski izvoz svodi na tri zemlje — Indiju, Kinu i Tursku, gde je Ankara, kako se veruje, najodlučnija u tome da nastavi da uzima naftu i gas iz Irana.\n„Kada je reč o Kini i Indiji to su zemlje na koje odlazi oko 50 odsto ukupnog iranskog izvoza. Verujem da je Indija podložnija pritiscima iz Vašingtona, dok će Peking, pre svega iz principijelnih razloga, nastojati da ne podlegne američkom pritisku. Međutim, Kina uvozi iz Irana 500.000 barela nafte dnevno, što je oko šest odsto ukupnog kineskog uvoza nafte, i ona jako insistira na garantovanim isporukama zarad stabilnosti svoje privrede. U tom smislu je možda osetljiv dalji nastavak saradnje uvoza iz Irana, a treba takođe imati na umu i da Peking uskoro treba da privede kraju veoma složene pregovore o trgovinskim odnosima sa SAD, pa Kini nisu potrebne dalje komplikacije sa Vašingtonom u ovom trenutku“, napominje Korkodelović.\nMeđutim, kako kaže, iako će izvoz iranske nafte verovatno dodatno pasti za 50 odsto, rast cena nafte će, sa druge strane, Teheranu omogućiti relativno pristojne prihode od oko 30 milijardi dolara na godišnjem nivou.\n„Sa druge strane, veliko je pitanje i kako će postupiti administracija predsednika Trampa u situaciji kada cene nafte rastu. Naime, cena nafte je porasla za dva odsto samo u protekloj sedmici i već je premašila 75 dolara po barelu. Analitičari kažu da se cena nafte kreće ka nivou od 80 dolara, što nije dobro za Trampovu predizbornu kampanju, koja će verovatno uskoro početi, za izbore 2020 godine. Njemu je, naime, mnogo važnija cena galona benzina koja je sada negde oko tri dolara, nego da baci Iran na kolena ili da dozvoli da njegovi savetnici, jastrebovi poput Boltona ili Pompea iniciraju čak i oružani sukob sa Iranom“, smatra Korkodelović.\nU tom smislu, napominje Korkodelović, moguće je da izuzeće od sankcija ipak bude produženo Indiji, Turskoj i Kini, kao što je već produženo u pogledu energetike Iraku i Avganistanu.\nNa pitanje šta Teheran može da uradi kako bi ublažio taj američki udar, naš sagovornik odgovara da o tome postoje razne spekulacije.\n„Na primer, moguć je pretovar tankera na otvorenom moru ili plaćanje zlatom i drugim valutama mimo dolara. Zatim, naročito u slučaju Indije, plaćanje nafte indijskom robom. Takođe, u ranijim slučajevima kad je Teheran bio pod oštrim sankcijama interesantno je da su Ujedinjeni Arapski Emirati bili jedan od glavnih prozora za izvoz ili čak šverc iranske nafte. U Emiratima naime, naročito u Dubaiju, živi velika i veoma bogata i sposobna iranska kolonija poslovnih ljudi koji su i u vreme najčešćih sankcija plaćanjem u zlatu uspevali da da održavaju neke vrste poslovnih kanala“, primećuje Korkodelović.\nIranci kažu da nikada neće dozvoliti da Saudijska Arabija i Ujedinjeni Arapski Emirati uzmu njihovo mesto na globalnom tržištu nafte, pa se tu se pojavljuje i ono uvek veoma osetljivo pitanje Hormuškog prolaza.\n„Ima nagađanja da bi Iran u nekom od očajničkih pokušaja mogao da zatvori taj prolaz kroz koji dnevno ide oko 20 odsto globalne proizvodnje nafte i 35 odsto izvoza svetske nafte brodovima. To bi onda definitivno izazvalo eksploziju cena nafte i pominju se vrtoglave brojke od 500 ili čak 1.000 dolara po barelu. To bi bio neviđen udar na svetsku privredu“, kategoričan je Korkodelović.\nIpak, usled svih tih veoma pesimističnih predviđanja Korkodelović ističe da je veoma interesantna poseta ministra spoljnih poslova Irana Zarifa Americi.\n„On je u Njujorku bio jedan od govornika na zasedanju Generalne skupštine i rekao je da je Iran spreman da pregovara sa Vašingtonom pod određenim uslovima. Zarif je naime na jednom panelu javno izneo predlog da se izvrši razmena zatvorenika Iranaca u SAD i Amerikanaca u Iranu. Iako je taj predlog on i ranije iznosio Amerikancima, ali nije dobio nikakav odgovor, ovog puta Amerikanci to nisu kategorički odbili. Oni traže da Teheran prvo oslobodi, kako oni kažu, nepravedno osuđene i zatvorene američke državljane od koji su bar dvojica iranskog porekla. To je, dakle, interesantno kao neka vrsta probnog balona koje obe strane puštaju kako bi ’opipale‘ atmosferu“ objašnjava Korkodelović.\nTakođe, zanimljivo je da se Zarif pojavio u Njujorku samo dve nedelje nakon što su SAD uvrstile Iransku revolucionarnu gardu na spisak stranih terorističkih organizacija.\n„To je takođe još jedan signal da možda nismo u predvorju rata“, zaključuje Korkodelović za Sputnjik.


PUTIN Rusi streme visokim idealima dobra, pravde i sveljudskosti | Trebinje Live\nPUTIN Rusi streme visokim idealima dobra, pravde i sveljudskosti\nRuski predsjednik Vladimir Putin poručio je na svečanom prijemu u Kremlju za predstavnike svih pravoslavnih crkava povodom 1000 godina od smrti Svetog kneza Vladimira, krstitelja Rusije, da ruski narod stremi ka visokim idealima dobra, pravde, pravednosti i "sveljudskosti".\nPrijemu su prisustvovali ruski patrijarh Kiril, predstavnici pravoslavnih crkava, među kojima Srpske pravoslavne crkve /SPC/, predstavnici drugih religija u Rusiji, kao i državne i javne ličnosti, objavljeno je na sajtu SPC.\nObraćajući se gostima, Putin je rekao da je dalekovida i sudbonosna odluka kneza Vladimira o primanju hrišćanstva u Rusiji bila značajna za nastanak centralizovane ruske države i formiranje jedinstvene ruske nacije.\n"Rusija se kao velika država gradila na multinacionalnoj i multikonfensionalnoj osnovi", istakao je Putin, navodeći da je u odluci kneza Vladimira izraženo stremljenje ruskog naroda ka visokim idealima dobra, pravde i pravednosti, ka bratskom zajedništvu i solidarnosti sa cijelim svijetom.\nOn je naveo da je slavni ruski pisac Fjodor Dostojevski to nazvao "sveljudskost", te podsjetio da je Veliki knez Vladimir postao istinski osnivač Rusije, njenog kulturnog i privredng razvoja, mudar i dalekovid vladar Rusije.\n"Takav je ostao i poslije primanja svetog krštenja u drevnom Hersonesu, odnosno Korsunu, na jugozapadu Krima. Ti duhovni izvori i danas napajaju bratske slavenske narode Rusije, Ukrajine i Bjelorusije", naveo je Putin.\nOn je istakao da ruski narod ostaje vjeran idealima kneza Vladimira i da njeguje mir i slogu u svojoj multinacionalnoj zemlji, zajedno teži njenoj dobrobiti i procvatu, sa poštovanjem se odnosi prema običajima svih naroda, svih tradicionalnih religija u Rusiji.\nRuski patrijarh Kiril je rekao da djela kneza Vladimira i njegova ličnost postaju posebno aktuelni zbog događaja u Rusiji i van nje, te da na fonu tragičnih događaja u svijetu, Rusi naročito snažno osjećaju neophodnost jačanja opštepravoslavnog jedinstva, solidarnosti i uzajamne podrške.\n"Mada danas na teritoriji istorijske Rusije postoje nezavisne države, vjerujem da njihovi narodi žele da budu jedinstveni duhovno. U osnovi našeg života je jedna vjera, koju je izabrao knez Vladimir, koji je formirao konture velike evroazijske države, na čijoj teritoriji danas postoje nezavisne zemlje", rekao je patrijarh Kiril.\nOn je dodao da toga očigledno treba biti svjestan kada se govori o duhovnom jedinstvu bratskih naroda, koji su izašli iz jedne krstionice - naroda Rusije, Ukrajine i Bjelorusije.\nPutin - Rusija odobrila prvu na svijetu vakcinu protiv virusa korona\nPočela proizvodnja ruske vakcine protiv korone


AP podseća na reči Tesle, za koga je EU navela da je 'čuveni Hrvat'\nIzvor: RTS, 09.Maj.2020, 15:31\nAP podseća na reči Tesle, za koga je EU navela da je "čuveni Hrvat"\nAgencija AP prenela je vest da je Srbija protestovala kod Evropske unije nakon što je u jednoj od njenih publikacija američki naučnik srpskog porekla Nikola Tesla predstavljen kao Hrvat.\nAsošijeted pres navodi da je ministar spoljnih poslova Ivica Dačić izjavio da je protestna nota upućena u Brisel zato što je na stranici >> Pročitaj celu vest na sajtu RTS << EU za obrazovanje dece Tesla predstavljen kao "čuveni Hrvat".\nAP navodi da je Tesla bio etnički Srbin, da je rođen 1856. godine u Austrijskom carstvu, na teritoriji današnje Hrvatske, i da je veći deo života proveo u inostranstvu, radeći u Budimpešti i Parizu pre nego što je 1884. emigrirao u SAD, gde je dobio američko državljanstvo. Umro je u Njujorku 1943. godine.\nAgencija AP takođe ukazuje da su u istorijskim zapisima citirane Tesline reči da je ponosan na svoje srpsko poreklo i svoju hrvatsku domovinu.\nTeslina nacionalnost dugo je bila jedan od razloga za spor između susednih balkanskih rivala Srbije i Hrvatske, koje su nekada bile deo jugoslovenske federacije koja se raspala u građanskom ratu devedesetih, navodi AP i dodaje da je Hrvatska članica EU, dok Srbija želi članstvo u Uniji.\nAgencija dodaje da se Teslina urna čuva u Muzeju Nikole Tesla u glavnom gradu Srbije i da su njegove skulpture izložene u Beogradu i glavnom gradu Hrvatske Zagrebu.\nTesla je najpoznatiji po razvijanju naizmenične struje, koja je pomogla sigurnoj distribuciji električne energije na velikim daljinama, a eksperimentisao je s rendgenskom i radio- tehnologijom.\nProizvođač automobila "Tesla" je dobio ime po njemu, ukazuje AP.\nAgencija dodaje i da ministar kulture Srbije zatražio izvinjenje od EU zbog "lažnog" predstavljanja Teslinog porekla.\nInače, povodom te interaktivne igre reagovao je pismom i Stelijos Stilijanidis iz Atine koji je postavio pitanje, da li bi tako neko mogao da u pitanje dovede i ospori grčko poreklo Dominikosa Teodokopulosa - El Greka, koji je najveći deo života proveo van današnje Grčke.\nPogledaj vesti o: Ivica Dačić\nEU navela da je Tesla bio "ČUVENI HRVAT", Dačić oštro reagovao, a agencija AP ih sve podseća na REČI slavnog naučnika\nIzvor: Blic, 09.Maj.2020


Vučić: Država pomaže i Partizanu i Zvezdi, ulažemo u sport\nIzvor: RTS, 02.Sep.2019, 00:43\nPredsednik Srbije Aleksandar Vučić izjavio je da je postavljanje "tenka" ispred stadiona Crvene zvezde izbor navijača tog kluba, da taj demilitarizovani tenk nikada nije bio u Vukovaru, te da ne zna gde je kupljen, ko ga je kupio i za čiji novac.\nAleksandar Vučić je rekao da su mu (navijači) tražili da pomogne, izdvojio bi novac od >> Pročitaj celu vest na sajtu RTS << plate, ali bi pitao da li može neki drugi simbol.\nPredsednik države je rekao da ceo život navija za Crvenu zvezdu i da to neće promeniti, ali da je notorna laž da taj klub dobija veću pomoć od države od Partizana, o čemu, kaže, govore cifre.\n"Kao što možda i Hrvatskoj ne odgovoram uvek odmah, jer imam ličnu tragediju u porodici, pa se uvek pre nego što odgovorim ujedem za jezik, tako uvek kad ide podrška Zvezdi, proverim da li je Partizan dobio novac", rekao je Vučić za televiziju Pink.\nIstakao je da država pomaže i Zvezdi i Partizanu te dodao da navijači Partizana moraju da znaju da je taj klub, nakon što je izgubio licencu, nju povratio uz intervenciju državnih organa.\n"Kad je Zvezda bila ugrožena, pomagali smo, država uvek pomogne i jednima i drugima", rekao je Vučić i naveo da se ulaže u sport i da nije slučajno Srbija dobila duplo više medalja na Olimpijskim igrama u Riju nego u Londonu.\nKaže da je zadovoljan što srpska fudbalska liga izgleda bolje nego poslednjih 30 godina i veruje da će da bude kvalitetnija nego ikada.\nPonovio je da mnogi klubovi u svetu imaju slična obeležja poput tenka ispred Marakane i podsetio da su, na primer, Atalantini navijači pravim tenkom gazila vozila koja su ofarbali u boje svojih rivala na ulicama Bergama.\n"To će biti fantastičan deo grada, planiramo i hipodrom, atletski stadion, jedan dobar stambeno rezidencijalni deo", istakao je Vučić.\nNavodi da će uskoro krenuti izgradnja stadiona u Vranju, Leskovcu, Zaječaru, Subotici, Kragujevcu, Loznici i još nekim gradovima, sto će biti veliki podstrek za ljude koji se bave sportom.\nPrema njegovim rečima fudbalski savez je dobio podršku od države.\nNa navode da je bolje dati novac Zvezdi i Partizanu da srede svoje stadione nego za izgradnju Nacionalnog stadiona, Vučić je rekao da se dogovora i obnova njihovih stadiona, ali da se od nacionalnog ne odustaje.\n"Marakana je pre četiri, pet godina izgledala kao njiva... Sad imaju pare, jer je država jača i savez je jači...", rekao je Vučić.\nDodao da će početi i izgradnja novih košarkaških hala, kao što su građeni i muzeji, pozorišta.


O projektu - Konferencija - Udružene za znanje\nProjekat “Uspostavljanje nacionalnog mehanizma za dijalog: Povezivanje žena članica akademske zajednice u cilju snažnijeg uticaja na postizanje rodne ravnopravnosti” sprovode SeConS Grupa za razvojnu inicijativu i Institut za filozofiju i društvenu teoriju Univerziteta u Beogradu, i započet je sredinom 2019. godine. Ceo projekat je podržan od strane Agencije Ujedinjenih nacija za rodnu ravnopravnost i osnaživanje žena u Srbiji (UN Women) u saradnji sa Koordinacionim telom za rodnu ravnopravnost u okviru projekta “Ključni koraci ka rodnoj ravnopravnosti”, koji finansira Evropska unija.\nKoraci u ostvarivanju ciljeva Projekta\n– povezivanje žena u akademskoj zajednici radi razmene znanja, uzajamne podrške i pronalaženja rešenja za pitanja rodne neravnopravnosti u visokoškolskim ustanovama; – uspostavljanje dijaloga sa predstavnicama/predstavnicima tela za kreiranje politika i donošenje odluka na temu ravnopravnosti žena u akademskoj zajednici, i u pogledu ekonomskog statusa žena u društvu; – razmena i pružanje znanja organizacijama civilnog društva i drugim relevantnim institucijama u oblasti rodne ravnopravnosti; – rodno senzitivisanje medija, u cilju promovisanja rodne tolerancije kao pozitivne društvene vrednosti; – uključivanje u aktivnosti nezavisnih stručnjakinja/stručnjaka i svih koji se bave promocijom rodne ravnopravnosti i osnaživanjem žena.\nAktivnosti tokom Projekta\n– mapiranje stručnjakinja i stručnjaka iz akademske zajednice, kao i nezavisnih ekspertkinja i eksperata koji deluju u oblasti rodne ravnopravnosti, te njihovo povezivanje u saradničku mrežu; – organizovanje konferencije “UdruŽene za znanje” – okupljanje žena iz akademskih krugova i nezavisnih stručnjakinja/stručnjaka za rodnu ravnopravnost, tela za donošenje odluka, organizacija civilnog društva i medija, radi diskusije o mogućim rešenjima za poboljšanje opšteg položaja žena članica akademske zajednice u Srbiji; – razvoj platforme za akcije zagovaranja i razmenu znanja između akademske zajednice i relevantnih institucija u oblasti rodne ravnopravnosti; – pokretanje inicijative “UdruŽene za znanje” kojoj će se priključivati i oblikovati je svi zainteresovani akteri/akterke koji svojim delovanjem mogu da doprinesu podizanju svesti u društvu o ljudskim ženskim pravima.


Sistem autonomnog kočenja u kritičnim situacijama (AEB) postaje obavezan u Japanu - Auto Republika\nSistem autonomnog kočenja u kritičnim situacijama (AEB) postaje obavezan u Japanu\n28/11/2019 - 07:20\nTrenutno se u pripremi, od strane japanske vlade, nalazi propis prema kome će sva nova vozila koja se budu prodavala na teritoriji te države, morati da na listi standardne opreme poseduju sistem autnomnog kočenja u kritičnim situacijama.\nOčekuje se da ova oderedba uđe u zakonski okvir počev od starta 2021. godine, što u Japanu podrazumeva 1. april. Zahtev će se primenjivati na putničke automobile (uključujući i one iz Kei segmenta) kao i laka komercijalna vozila koja se na tržištu nađu nakon navedenog datuma. Pored toga, svi već postojeći, to jest ranije lansirani modeli, moraće da kada izađu iz fabrike u serijskoj verziji, poseduju i ovu bezbednosnu stavku počev od 2025.\nPrema predstavljenom planu, da bi vozilo bilo sertifikovano, moraće da zadovolji tri parametra. Dakle, obavezno će morati da bude u stanju da se potpuno zaustavi pri brzinma kretanja do 40 km/h kada se ispred njega nađe parikran automobil, a moraće i da uspori kada nailazi na vozilo koje se kreće brzinom od 20 km/h ukoliko se konkretan automobil kreće brzinom od 60 km/h. Pored toga, vozilo će nužno trebati biti u stanju da se potpuno zaustavi ukoliko se kreće brzinom 30 km/h a ispred njega se nađe pešak u pokretu (5 km/h).\nŠto se tiče japanske automobilske industrije, ovo ne bi trebalo da predstavlja nikakav problem. Prema navodima iz lokalnog medija Asahi, tokom 2018., čak 84,6% novih automobila prodatih na domaćem tržištu već je posedovalo sistem autonomnog kočenja u krtičnim situacijama.\nPreostali skroman procenat, nedovoljno opremljenih vozila se odnosio na najjednostavnije modele koji će nužno morati da poskupe, nakon što nova bezbednosna odredba stupi na snagu i nakon što i u ovom segmentu vozila postanu prepuna elektronike.\nU Evropi je već donet sličan propis.\ntagovi: AEB japanski saobraćajni propisi propisi o bezbednosti\nprethodni Mercedes (ponovo) povlači stotine hiljada vozila u dve kampanje\nsledeći Mitsubishi L200 s nula zvezdica na testu bezbednosti\nPohvala za Japance.\nMercedes se složio s kaznom od 13 miliona dolara – ovoga puta vezanom za bezbednost\n21/12/2019 - 10:58\nSud: Biciklisti imaju bezrezervno pravo na odštetu ukoliko se povrede zbog neobeležene prepreke\n25/04/2020 - 16:51\nFrancuzi protiv predloga da se ograniči brzina kretanja vozila na autoputevima na 110 km/h\n28/06/2020 - 08:59\nItalijani moraju posedovati uređaj koji onemogućava zaboravljanje dece u vozilu\n10/11/2019 - 08:39


Ćeif : Nadlanu.com\nDrama Mirze Fehimovića u režiji Egona Savina, plod je saradnje Beogradskog dramskog pozorišta i Festivala MESS iz Sarajeva. Opora i dirljiva drama o sudbinama ljudi koji se vraćaju u mesto iz kog su izbegli tokom bombardovanja. Radnja se dešava 2001. godine i prati sukob onih koji su izbegli iz Sarajeva na koje su padale bombe i onih koji su ostali.\nPrema rečima reditelja Egona Savina, ovo je pozorište koje nudi opštu situaciju apsurda u kojoj se stalno suprotstavlja politička istina životnoj istini. Ljudi, kako podvlači reditelj, više veruju političkoj istini nego sopstvenim očima i srcu.\nSpecifičnost predstave jeste da decu, koja su isto podlegla atmosferi mržnje, igraju lutke. ĆEIF je pobednik konkursa za domaći dramski tekst koji je organizovan u sardanji BDP- a i Festivala MESS iz Sarajeva.


Android aplikacija sadrži malver za Windows\nMobilni telefoni, 05.08.2013, 08:13 AM\nStručnjaci McAfee Labs otkrili su na Google Play marketu aplikaciju koja sadrži tragove malvera, ali zanimljivo, ne predstavlja opasnost za Android uređaje, već je opasna samo za druge mobilne platforme i računare.\nReč je o aplikaciji KFC [email protected] Menu, čiji APK fajl sadrži kompjuterskog crva za Windows koji se širi preko mrežnih deljenja.\nZanimljivo je i da malver nije sposoban da se sam pokrene na Windows računaru, već je potrebno da korisnik pokrene malicioznu aplikaciju otvaranjem APK fajla u ZIP formatu.\nStručnjaci McAfee Labs-a pretpostavljaju da je malver dospeo u aplikaciju za Android tako što je računar programera bio zaražen tako da sada direktorijum izvornog koda programa sadrži kopiju crva. Autor aplikacije najverovatnije nije bio svestan infekcije svog računara i malo je verovatno da je znao za ovaj fajl.\nIako je ova aplikacija definisana kao aplikacija malog rizika, i uklonjena je sa Google Play, ona i dalje predstavlja pretnju za korisnike.\nLekcija za developere je jasna, kažu stručnjaci McAfee Labs-a. Bezbednost računara mora da bude prioritet za autore legitimnih aplikacija, što posebno važi za ažuriranje antivirusnog softvera, posevno ako se planira distribucija sadržaja drugim korisnicima.


Odbijanjem inicijative Denisa Bećirovića vlast odbila sanirati ekonomske posljedice pandemije\nSocijaldemokratska partija Bosne i Hercegovine smatra da je posljednjim odbijanjem inicijative Denisa Bećirovića, potpredsjednika SDP BiH i delegata u Domu naroda BiH, vladajuća koalicija potvrdila apsolutnu nezainteresovanost za propisivanje konkretnih ekonomskih mjera za ublažavanje posljedica pandemije virusa Covid-19 na nacionalnoj razini.\nSramotnom smatramo činjenicu da je Zajednički kolegij oba doma državnog parlamenta odbio mogućnost organiziranja zajedničke sjednice domova i propisivanja mjera za ublažavanje ekonomskih posljedica pandemije.\nVjerovatno se vladajuća koalicija uplašila javnog razmatranja Izvještaja Vijeća ministara BiH o ekonomskim posljedicama krize, znajući i sami da ništa nisu učinili da je ublaže. Zbog indolentnosti i nesposobnosti državne vlade, Bosna i Hercegovina ostaje možda jedina država u svijetu koja na državnoj razini nije propisala mjere ublažavanja posljedica pandemije virusa Covid-19.\nUmjesto da su inicijativu Denisa Bećirovića prihvatili kao šansu za kreiranje šireg konsenzusa i poduzimanja kvalitetnih mjera od pomoći za građane, radnike i poduzetnike, vlast je opet izabrala za njih lakši put i potpuno zanemarivanje javnih obaveza.\nZa žaljenja je što građani Bosne i Hercegovine imaju egoističnu vlast koja je potpuno nezainteresovana za njihove probleme.\nSDP BiH i naši zastupnici na svim razinama će nastaviti insistirati na rješavanju problema i stavljanju vlasti u funkciju građana, ma koliko se SDA, SNSD, HDZ BiH i njihovi sateliti opirali tome.


EXIT fondacija i NIS dodelili nagrade mladim herojima -Yout Heroes (VIDEO) | Novinska agencija Beta\nDRUšTVO | 15.11.2019 16:25 > 15.11 16:40\n"Youth Heroes" nagrade koje dodeljuju EXIT fondacija i NIS u cilju podrške mladim ljudima koji svojim talentom i uspehom promovišu prave vrednosti, danas su po četvrti put dodeljene u Novom Sadu i to u oblastima nauka/obrazovanje, preduzetništvo/kreativna industrija, kultura/umetnost i društveni aktivizam.\nPredsednik upravnog odbora EXIT fondacije Ivan Petrović rekao je "podrška i promocija za mlade heroje Srbije verovatno najvažniji zadatak koji EXIT fondacija sprovodi".\n"Podržati najtalentovanije mlade ljude, koji svojim vrednim radom svaki dan pomeraju granice dostignuća, najbolji je način da se oni pozicioniraju kao uzor za neke nove klince koji tek dolaze i tako doprinesu dugoročnoj pozitivnoj transformaciji celokupnog društva", kazao je Petrović.\nZamenik generalnog direktora NIS-a Vadim Smirnov je rekao da je za tu kompaniju "velika čast da bude deo ovog projekta, jer nema bolje investicije u budućnost od podrške mladim ljudima koji su posvećeni svojim ciljevima i idejama i koji su spremni da se angažuju na boljitku celog društva".\n"Mi kao kompanija želimo da mladi ljudi u Srbiji imaju najbolje uslove za obrazovanje i stručno usavršavanje, kao i da ostanu u svojoj zemlji i tu ostvare svoje profesionalne karijere, neki od njih možda baš u NIS-u", rekao je Smirnov.\nSvi nagradjeni dobiće karte za jubilarni 20. EXIT 2020. godine, poklon pakete idavačke kuće "Vulkan", a pobednici po kategorijama dobiće i novčane nagrade od 100.000 dinara.\nDobitnica ovogodišnje specijalne nagrade "Youth Heroes", Dejana Bačko koja je i svetska prvakinja u paratekvondu 2019. godine kazala je da i pored hendikepa koji ima, ne odustaje od svojih ciljeva.\n"Za mene je ovo posebna nagrada i nacionalno priznanje pored svih ovih nagrada koje sam ove godine osvojila, motiviše me da idem dalje, jer za mene granice ne postoje. Mladi treba da imaju veliku volju i da se bore u životu", istakla je Bačko.\n"Sve što odudara od drugih je najčešće najbolja stvar, bar u mojoj industriji. Kada sam krenuo da se bavim ovim sa 16 godina, svi su mislili da neću uspeti, ali sam radom i trudom uspeo da ih ubedim drugačije", rekao je Nišović.


Arbinje je raj na Staroj planini: Vodopadi, Dojkinačka reka i planinski vrhovi koji vas izmeštaju iz stvarnosti - Daljine.rs\nArbinje je zaštićeno kao strogi rezervat prirode “Smrče”, tako da će svako ko ovo pročita reći “dobro je”. Međutim, svedoci smo da u Srbiji zaštita prirode ne znači ama baš ništa, osim što će vam negde naplatiti ulaznicu. Tako, na Dojkinačkoj reci planirana je izgradnja mini hidroelektrane, a seča prelepih šuma je u punom jeku. O ovome malo kasnije.\nIsto tako, na prelepoj Dojkinačkoj reci planirana je izgadnja mini hidroelektrane, derivatnog tipa što znači da će se reka staviti u cev, betonirati korito i tako sprovesti do mašinske zgrade gde će pritisak vode vrteti turbinu i koja će potom praviti struju. Ova mini hidroelektrana “Bojčeivica” pravila bi struju od tričavih 995 kilovata. Pošto je proizvodnja ovakve struje i na ovaj način neisplativa, potrošači električne energije – da ne kažemo svi vi koji čitate ovaj tekst – ovom “povlašćenom proizvođaču” električne energije doplaćivali bi cenu do punog iznosa, što se već radi drugim rekama u cevi i što se može videti na svakom računu za struju u stavci “Naknada za podsticaj povlašćenih proizvođača električne energije”.\nOznakeIstočna Srbija Stara planina\n19 jula, 2021 u 15:03\nSva sam se naježila. Prelepa reka i dolina, četinarska prašuma, a neko je hteo da je pretvori u betonsku cev….Strašno. Ne mogu da verujem da neko ko sodje u Arbinje može da doživi nešto drugo sem da zanemi pred veličanstvenom prirodom.\n18 novembra, 2021 u 22:42\nLepota Arbinja, Koprena, Koprenskog vodopada i ostalih vodopada se ne može rečima opisati. Čak ni slike ne mogu verodostojno da dočaraju osećaj koji se javlja kad se posle višesatnog pešačenja nađete pred prirodnim lepotama tog za mene najlepšeg dela Stare Planine.\nMala ispravka: slika vodopada koja je označena kao Koprenski vodopad je zapravo slika vodopada Tri Kladenca.


Radnici "Goše" stupili u generalni štrajk - Firma im duguje 30 plata\nRadnici Fabrike šinskih vozila "Goša" iz Smederevske Palanke stupili su u generalni štrajk jer nisu primili u proseku 30 plata, a takođe tri godine nemaju overene zdravstvene knjižice.\nProgrameri u proseku zarađuju 210 hiljada dinara, a trgovci 36 hiljada dinara\nPrema poslednjim podacima Republičkog zavoda za statistiku, prosečna plata u Srbiji prošlog meseca iznosila je 46.990 dinara, ili 379 evra, čime je prosečna neto zarada nominalno veća 13,2 odsto,u odnosu na januar ove godine.\nNedimović i Ljajić sa direktorima "Frikoma" i "Dijamanta" o poslovanju dveju kompanija\nMinistar trgovine, turizma i telekomunikacija Rasim Ljajić i ministar poljoprivrede i zaštite životne sredine Branislav Nedimović su sa direktorom "Dijamanta" Teom Vujčićem i direktorom "Frikoma" Gojkom Đošićem razgovarali o svim aspektima poslovanja ovih kompanija na tržištu Srbije.\nMakedonci nude 76.000 evra mesečno za zakup BIP-a\nNajbolju ponudu za zakup BIP-a je dalo srpsko preduzeće "M-6 Eden" makedonskog biznismena Svetozara Janevskog. Za zakup BIP i svih njegovih brendova spremni su da daju 76.000 evra mesečno.\nNovi avion "Er Srbije" nazvan po Goranu Bregoviću\nNacionalna avio-kompanija Republike Srbije "Er Srbija" dala je ime jednom od svojih aviona po Goranu Bregoviću, koji je tako postao peti istaknuti građanin Srbije kome se odaje priznanje u okviru programa "Žive legende".\nRIK: Važe ista pravila popunjavanja glasačkih listića\nPredsednik RIK-a Vladimir Dimitrijević negirao je navode pojedinih medija da će RIK na predsedničkim izborima biti tolerantniji po pitanju popunjavanja glasačkih listića.\nPenzioneri u protestnoj šetnji - Tvrde da se od njihovih para finansiraju izbori\nUčesnici protesta su nosili transparente: "Pljačka penzionera nije reforma", "Ukinite neustavni zakon", "Hoćemo da živimo a ne da preživljavamo", tvrdeći da se od njihovih para finansiraju izbori i zahtevaju da im se vrate penzije na nivo pre smanjenja.\nVolstrit: Trampov neuspeh u reformi zdravstva uticao na pad vrednosti indeksa\nDow Jones je oslabio osmi dan zaredom, jer ulagači pokušavaju da saznaju kako će poraz predsednika SAD-a Donalda Trampa u vezi reforme zdravstva uticati na njegove dalje planove.\nMasovna tužba protiv "Majkrosofta" zbog Windows 10 nadogradnje\nNa Saveznom sudu države Ilionis u Čikagu podneta je zajednička tužba nezadovoljnih korisnika, koji su tužili kompaniju tvrdeći da im je nadogradnja starijih operativnih sistema na Windows 10, izazvala gubitak podataka i nanela finansijsku štetu.


Jeftini letovi iz Španije za Tanzaniju - Avionske karte Španija Tanzanija - eSky.ba\nLetovi iz Španije za Tanzaniju\nPretražite letove iz Španije za Tanzaniju\nProvjerite najbolje ponude letova iz Španije za Tanzaniju\n✔ Postoje li posebne ponude za letove iz Španije za Tanzaniju na eSky.ba?\n✔ Mogu li se pobrinuti za osiguranje prilikom rezervacije leta iz Španije za Tanzaniju?\n✔ Ako rezerviram let iz Španije za Tanzaniju, mogu li rezervirati ujedno i smještaj?\n✔ Koje avio-kompanije nude letove iz Španije za Tanzaniju?\nBudite sigurni, da na eSky.ba ponuda letova iz Španije za Tanzaniju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Španija - Tanzanija


Članci poređani po datumu: utorak, 28 maj 2019\nPriznanja učenicima iz Srpske na Međunarodnom festivalu poezije\nUčenici osnovnih i srednjih škola iz Republike Srpske dobili su nagrade i pohvale na 9. Međunarodnom festivalu poezije mladih pjesnika "Mašta i snovi" u Sremskoj Mitrovici.\nOdržano "Veče `Večernjih novosti` pod Majevicom"\nU ugljevičkom Centru za kulturu večeras je održano "Veče `Večernjih novosti` pod Majevicom" na kome je promovisana knjiga "One su promenile Srbiju-izuzetne srpkinje", autora Milene Marković i Tatjane Loš.\nPoznati rivali Radnika u kvalifikacijama za Ligu Evrope\nRadnik će drugi put u istoriji igrati u evropskim takmičenjima. Bijeljinski klub neće biti nosilac u prvom kolu, pa su poznati i mogući rivali.\nPrva dijabetološka ordinacija stigla i u Bijeljinu /VIDEO/\nNakon Banja Luke , Prijedora I Bihaća Prva dijabetološka ordinacija stigla je u Bijeljinu , gdje u svi zaintresovani građani imali priliku da obave besplatno mjerenje šećera u krvi.\nSve veći broj mališana od dvije ili tri godine nije izgovorio prve riječi /VIDEO/\nLogopedi i dječji psihijatri upozoravaju da sve veći broj mališana od dvije ili tri godine nije izgovorio prve riječi.\nIzložba bugarskih autora otvorena u Bijeljini /VIDEO/\nIzložba slika bugarskih autora koja je danas otvorena u Galeriji Centra za kulturu „Semberija“ , predstavlja dugogodišnji plod saradnje bijeljinskog Centra za kulturu i „Art simpozijuma Jahorina“.\nPodsticajne mjere za privrednike od 1. jula /VIDEO/\nPredsjednik Vlade Republike Srpske Radovan Višković najavio je da od 1. jula na snagu stupa zakon o podsticajnim mjerama za privrednike u Srpskoj.\nUz podršku Bugarske ambasade izgrađeno prvo inkluzivno dječije igralište u Bijeljini /VIDEO/\nProjektom „Igrajmo se zajedno“, kroz Partnerstvo održivog razvoja, u Bijeljini je po najvišim standardima, izgrađeno savremeno inkluzivno igralište u Gradskom parku, koje je danas zvanicno pusteno u upotrebu uz prisustvo ambasadorke Bugarske u BiH.\nVučić: Na sjeveru KiM uhapšeno 28 osoba, od toga 19 policajaca /VIDEO/\nU pucnjavi u Zubinom Potoku lakše je povrijeđeno dvoje Srba koji su poslije ukazane ljekarske pomoći u Domu zdravlja u ovom mjestu pušteni na kućno liječenje.\nUsvojen rebalans budžeta /VIDEO/\nNa današnjem zasjedanju gradske Skupštine, između ostalih, usvojena je odluka o rebalansu budžeta za 2019. godinu, kojom je gradski budžet uvećan za devet miliona kovertibilnih maraka i sada iznosi 58 miliona KM.


Oko 2.000 građana je glasalo za budžetske prioritete: Najviše žele izgradnju ulica, vodovoda, plažu i banju musicloverparadise.com\npetak, 10 novembar 2017 09:45\nGrađani koji su imali priliku da ispune anketne listiće o tome u koje investicije bi uložili 100 miliona dinara iz opštinskog budžeta 2018. godine, mogli su to da učine na internetu i u zgradama mesnih zajednica na teritoriji opštine Bečej.\nIznet je podatak da je u anketi učestvovalo 1.987 građana, najviše njih je ispunio onlajn formular, mada BUM u vreme održavanja konferencije za novinare nije raspolagalo podacima o tome koliko je mladih građana (do 30 godina starosti) učestvovalo u anketi, predsednik tog udruženja Aleksandar Đekić je rekao samo da su mlađi ljudi u većini slučajeva popunjavali onlajn formulare, a starija populacija je „glasala“ u mesnim zajednicama.\nNajviše građana je ispunilo anketni list u Bačkom Gradištu, njih 537, potom sledi I MZ sa 468 predloga investicija, te III MZ sa 231 predlogom, Bačko Petrovo Selo sa 211, Mileševo-Drljan sa 203, II MZ sa 198, Radičević sa 132 i Poljanice sa svega 7.\nGrađani koji su učestvovali u akciji u najvećem broju slučajeva su tražili izgradnju kanalizacije, saniranje vodovodne mreže, izgradnju i asfaltiranje puteva, to jest stvari koje bi u 21. veku svaka ulica trebalo da ima. U predlozima za ulaganje 100 miliona dinara iz budžeta opštine su i izgradnja bečejske banje, plaže na Tisi, sanacija „Jodne banje“, rešavanje problema pasa lutalica itd.\nInteresantno je da je učesnicima ankete u Radičeviću drugi prioritet, odmah iza rekonstrukcije vodovoda i povezivanje bunara, završetak izgradnje crkve uprkos tome što su država i crkva „razdvojene“, te iz opštinskog budžeta ne bi trebalo da se finansiraju projekti crkava.\nOdgovarajući na pitanje novinara o tome da li je ova anketa bila smislena, s obzirom na to da se predlozi učesnika u akciji u velikom procentu podudaraju s investicionim željama lokalne vlasti, predsednik opštine Dragan Tošić je odgovorio da izgleda da građani isto misle kao i aktuelna vlast, te da će nadležni u lokalnoj samoupravi da se potrude da predlozi za investicije sa najvećim brojem glasova nađu mesta u budžetu opštine za 2018. godinu.\nO tome da li će ove godine da bude održana javna rasprava o opštinskom budžetu, Tošić je rekao da organizovanje javne rasprave nije zakonska obaveza, ali će o tome da se dogovori sa svojim saradnicima, međutim, on smatra da su građani – njih manje od 2.000 – već učestvovali u svojevrsnoj javnoj raspravi o budžetu kada su rekli kako da se potroši 100 miliona dinara iz budžeta.\nMore in this category: « „Odluke u ime građana 2017“ - Na zasedanju lokalnog parlamenta: Usvojeni završni račun, izveštaj o budžetu, izmenjen program rada Vodokanala Ko, kako i pod kojim uslovima koristi opštinsku imovinu? - U „dečjoj kući“ nema dovoljno mesta za decu\t»


SITNA KIŠA I MUNJE Meteorolozi: Mogući pljuskovi sa grmljavinom u pojedinim delovima Beograda (VIDEO)\nTopao dan bez ijednog oblačka, a uveče - padavine. Meteorolozi su večeras najavili pljuskove sa grmljavinom u pojedinim delovima Beograda.\n"U naredna dva sata oblačnost sa kišom i pljuskovima sa grmljavinom se iz zapadne Srbije, dela Šumadije i Srema premešta ka Bačkoj, dok se na jugozapadu i istoku zemlje očekuje slabljenje intenziteta padavina. Lokalni pljuskovi sa grmljavinom očekuju se i u pojedinim delovima Beograda", stajalo je u najavi Republičkog hidrometeorološkog zavoda od 23.20 sati.\nIako je sevalo, što se moglo videti iz raznih delova prestonici, "ozbiljnijeg" nevremena nije bilo. Međutim, slaba kiša je počela da pada u centru prestonice nešto pre 23 sata.\nPrema poslednjim podacima RHMZ-a, temperatura vazduha u prestonici je 23 stepena, ali je zbog velike vlažnosti vazduha od 78 odsto, subjektivni osećaj kao da je 30.\nNakon osveženja, ponovo slede visoke temperature i tako će biti do kraja meseca.\nNEVREME U BEOGRADU Sevalo kao da je dan, jak vetar i pljuskovi u OVIM delovima grada (VIDEO)\nDa li ste videli SPEJS-ŠATL ZGRADU? Ovo je objekat o kojem PRIČA CEO GRAD, evo gde se nalazi i ko su GAZDE\nDanas se obeležava slava Beograda, ali bez tradicionalne litije\nPribližavaju se novi izbori, a Beograđani će i ovog puta GLASATI PO KAFANAMA I TRŽNIM CENTRIMA\nBeograđani će u nedelju 21. juna, na parlamentarnim i lokalnim izborima, glasati na nešto manje od 1.200 biračkih mesta.\nZa vreme višemesečnog vanrednog stanja u prestonici nikli su mnogi objekti koje Beograđani još nisu imali prilike da vide.\nKreće zamena 5.000 KONTEJNERA na 10 opština, evo kako će IZGLEDATI\nJavno-komunalno preduzeće „Gradska čistoća“ počinje zamenu 5.000 starih i dotrajalih kontejnera postavljenih na javnim površinama koje su u nadležnosti ovog preduzeća.\nLepo vreme, ali i ukidanje vanrednog stanja i policijskog časa izmamili su na ulice mnoge Beograđane, ali i - džeparoše.\nVesić: Koncert Željka Joksimovića, kao ni 10.000 zastava, NISU KOŠTALI GRAD NI DINAR\nZamenik gradonačelnika Goran Vesić izjavio je da koncert Željka Joksimovića, prvog u seriji koncerata „Beograd pobeđuje”, Grad i građane prestonice nije koštao ni dinar.\nHUMANIH 8.352 KILOMETARA Dušan Milojkov na biciklu prošao put od Pančeva do Brisela da bi obezbedio NOVAC ZA INKUBATORE\nPančevački biciklista Dušan Milojkov uz pomoć Rotari klubova iz svih delova Evrope, uspeo je da za 65 dana pređe rutu dugačku 8.352 kilometra. Put od Pančeva do Brisela imao je samo jedan cilj, i to human, prikupljanje sredstava za kupovinu inkubatora za pančevačku bolnicu.\nJedna osoba povređena je tokom noći u saobraćajnoj nesreći na Pančevačkom putu, rečeno je Tanjugu u Hitnoj pomoći.\nČUČKOVIĆ PRAZNI OBRENOVAC OD MIGRANATA "Oko kasarne vršljaju dileri i prostitutke, pojavila se ŠUGA I MALARIJA"\nOtvoreno potpuno automatizovano PARKIRALIŠTE U BELVILU sa 426 parking mesta, a ovo su CENE\nU novobeogradskom naselju Belvil od juče je otvoreno veliko parkiralište sa više od 420 parking mesta.\nNOVI MEGA TRŽNI CENTAR Beograd će 2020. dobiti šoping raj na 130.000 kvadrata i to na OVOJ lokaciji\nBeograd će za dve godine dobiti još jedan novi i moderan šoping centar i to na - Zvezdari.\nPrethodnog vikenda stanari u Kotežu odlučili su da počiste dvorište iza svoje zgrade, kako bi se rešili otpada i neprijatnih mirisa, a mališanima pružili novo mesto za igru. Međutim, na kraju kada su na teren izašli pripadnici Komunalne milicije, morali su čak i da plate kaznu, prenosi portal lobi-info.rs.\nPENZIONERI PRODISALI Posle 34 dana u svojim domovima, najstariji Beograđani izašli u PRVU ŠETNJU (FOTO, VIDEO)\nKonačno. Posle 34 dana koliko su bili potpuno zatvoreni u svojim domovima, sa izuzetkom onih ranojutarnjih šopinga od 4.00 do 7.00, beogradski penzioneri su danas, od 18.00 časova, prvi put izašli van kuća i stanova u jednu prijatnu šetnju.\nIzložba dela Nikole Grujovića u Blok galeriji\nIzložba dela Nikole Grujovića biće otvorena danas u 19 časova u Blok galeriji (Jurija Gagarina 221) . Izložba će trajati do 15. februara.\nDeo Ruzveltove u sredu bez vode\nPotrošači u Ruzveltovoj ulici između Cvijićeve i Ulice kraljice Marije ostaće bez vode u sredu, 20. novembra od 8.30 do 15 sati zbog radova na Paliluli.\nPočela obnova javne garaže u Masarikovoj\nPosle sanacije garaža "Obilićev venac" i "Zeleni venac", JKP "Parking servis" sutra počinje radove u garaži "Masarikova" koji će trajati do 25. avgusta, saopšteno je iz ovog javno komunalnog preduzeća.\nKo ne zna za njih, nije pravi Beograđanin: Ovo su najveće legende beogradskih ulica\nUkoliko ste rođeni Beograđanin, pa čak i slučajni prolaznik ovog grada, nema šanse da se niste makar jednom s osmehom okrenuli na ulici za Piksijevim doskočicama u prolazu, sreli uvek nasmejanog i živopisnog Žiku Oberetkovića ili pak slušali priče o Čoveku od čelika, Beogradskom fantomu ili Jovanu Bulju...\nSlađan ima neobično zanimanje, on je SOS SPASILAC ZA PČELE, a evo kada treba da ga POZOVETE\nU jednom roju koji vodi jedna matica može da ih bude i do 15.000, a mogu da se nastanu u stanu, u roletni, na terasi, na tavanu. Dešava se i da pčele nesmetano žive u kući, da ih stanovnici primete tek posle izvesnog vremena, a one umeju da dođu u goste, da se uvuku u roletnu, i to dok su ukućani na godišnjem odmoru.\nNEREDI U MINEAPOLISU, GRAD U PLAMENU Građani ogorčeni zbog smrti čoveka kojeg je ubila policija, na ulicama i pripadnici Nacionalne garde (VIDEO)\nI danas promenljivo oblačno, nestabilno, do 22 stepena\nZbog rasta potražnje za gorivom CENE NAFTE U PORASTU\n„NAJVIŠE SAM UŽIVAO U SEZONAMA BEZ DŽORDANA” Skoti Pipen otkrio ISTINU o jednom od najvećih tandema u istoriji košarke\nPRVI PUT U ISTORIJI Maratonci ove godine NEĆE TRČATI u Bostonu! Trka otkazana PRVI PUT POSLE 124 GODINE


Niš | Belle Amie - Part 2007\n[VIDEO] Pri kraju parterno uređenje stadiona\nOvih dana privode se kraju radovi na parternom uređenju stadiona “Čair”. Ukupna površina koja će biti prekivena asfaltom je 11 hiljada kvadratnih metara. Radovi se finansiraju iz sredstav...\n[VIDEO] Na pobedu i u Ivanjicu\nNakon rutinske pobede protiv Bežanije u nacionalnom Kupu, fudbalere niškog Radničkog u nedelju očekuje teško gostovanje Javoru u Ivanjici. Niški tim zauzimo visoko treće mesto na tabeli Superlige sa ...\nNaisu očekuje teško gostovanje\nRukometašice Naise gostuju u subotu ekipi Knjaz Miloša u susretu 3. kola Superlige Srbije. Naisa, koja je loše otvorila sezonu sa svega jednim osvojenim bodom u duelima sa Max Sportom i Radničkim iz ...\nNakon dve pobede na domaćem terenu na startu Superlige, rukometaše niškog Železičara u nedelju očekuje prvo gostovanje u ovoj sezoni. Izabranici Vladimira Stanojevića do novih bodova pokušaće da dođu...\nGradski odbor Srpske napredne stranke u Nišu dobio je saglasnost centrale za promenu koalicionog sporazuma u gradu. Kako nezvanično saznajemo, juče oko 17 sati održan je sastanak najužeg rukovodstva ...\n[VIDEO] Istučen do smrti\nTridesetpetogodišnji Damir G. iz Kamenice ubijen je noćas u tuči koja se dogodila u kafani “Gala” u Borskoj ulici u Nišu. Kako se navodi u saopštenju niške policije, njemu su noćas oko 23...\nEkipe JKP Naissus danas će raditi na uglu ulice Trebinjske i Milana Toplice, Vase Albanca, Branka Radičevića, Vardarskoj (Gabrovac) i u selu Jelašnica. Usled ovih radova mogući su povremeni prekidi u...\n[VIDEO] Prekinut protest meštana opštine Doljevac\nRukovodstvo “Jugoistoka” i predstavnici mesnih zajednica opštine Doljevac uputiće dopis Elektroprivredi Srbije, Ministarstvu energetike i Vladi Srbije, kojim će pokušati da nađu rešenje z...\nZbog radova na elektroenergetskoj mreži danas će bez napajanja biti: u vremenu od 08:00 do 11:30: deo Bulevara Nemanjića (br. 10 i 12); u vremenu od 08:30 do 11:30: delovi ulica Lole Stojanović, Slo...\n« Previous 1 … 2,002 2,003 2,004 2,005 2,006 2,007 2,008 2,009 2,010 2,011 2,012 … 2,110 Next »


KASNI OBNOVA PRUGE ZRENjANIN – KIKINDA, NA DEONICI OD KUMANA KA NOVOM MILOŠEVU – Zrenjanin\nKASNI OBNOVA PRUGE ZRENjANIN – KIKINDA, NA DEONICI OD KUMANA KA NOVOM MILOŠEVU\nAutobusi kao „ruskinje” do kraja narednog meseca\nRekonstrukcija pruge između Kumana i Novog Miloševa na deonici Zrenjanin – Kikinda koju su ekipe „Infrastruktura železnica Srbije” AD započele prošlog leta ulazi u završnicu. Radovi na 137 godina staroj pruzi, koja nije značajnije popravljana u poslednjih šest decenija, obuhvataju polaganje kompletnog gornjeg sloja, betonskih pragova i šina u dužini od 28,5 kilometara. Kako je to kod nas uobičajeno, oni ipak nisu okončani 31. januara, kako je predviđeno.\nU decembarskom izdanju listu „Pruga”, glasila „Železnica Srbije” AD, piše da je rok pomeren za kraj marta. Umesto skupo plaćenih udobnih i brzih „ruskinja” koje su parkirane na stanici u Zrenjaninu, na relaciji Zrenjanin – Kikinda železnica tokom februara putnike prevozi autobusom, prateći prugu, po svom redu vožnje i cenovniku. Tako će najverovatnije biti i u martu.\nInvesticija vredna 11,36 miliona evra ima veliki značaj za građane Opštine Novi Bečej jer će prevoz vozom u narednom periodu biti mnogo bolji. To je naglasio i njen predsednik, Saša Maksimović, prilikom nedavnog obilaska gradilišta.\n– Pre dve godine cisterne teretne kompozicije iskočile su iz šina. Bila je to poprilično opasna situacija, ali na sreću, sem materijalne štete nije bilo povređenih. To je dalo znak „Infrastrukturi železnice Srbije” da je konačno došlo vreme da se između Kumana i Novog Miloševa nešto uradi, odnosno da se obnovi pruga – rekao je Saša Maksimović.\nU zrenjaninskom sedištu „Infrastrukture železnice Srbije” nismo mogli da saznamo zašto kasne radovi na pruzi Kumane – Novo Miloševo. Shodno savetu tamošnjih sagovornika obratili smo se čelnicima pomenutog akcionarskog društva u Beogradu. Tražili smo da čitaoce „Zrenjanina” informišu da li je rekonstrukcijom predviđeno popravljanje rampi i zvučne i svetlosne signalizacije na mestima ukrštanja pruge i druma.\nZahtevali smo i odgovor na pitanje o promeni reda vožnje ustanovljenog 15. decembra prošle godine, odnosno kada će putovanje od Zrenjanina do Kikinde vremenski biti upola kraće nego što je bio slučaj pre rekonstrukcije. Kada ih dobijemo, odgovore iz „Infrastrukture železnice Srbije” odmah ćemo objaviti.\nTRENUTNO GORE NEGO U KRALJEVINI JUGOSLAVIJI\nŽitelji srednjeg Banata, kada je putnički železnički saobraćaj u pitanju, trenutno su u goroj situaciji nego njihovi preci u Kraljevini Jugoslaviji. Odavde se, naime, vozom odavno ne može za Žombolj, Jašu Tomić, Vršac, a od početka i sredine 2019. ni za Novi Sad i Beograd, odnosno Kikindu.\nŽelezničari i država pre šest decenija digli su ruke od pruge ka Žombolju, a nakon poplava 2005. i onih koje vode ka Jaša Tomiću i Vršcu. Za poslednje dve su nedavno predložili Skupštini Srbije da im oduzme svojstvo dobra u opštoj upotrebi. Za prugu Sečanj – Jaša Tomić poslanici su to i odlučili početkom februara…\n← RADNO VREME MUZEJA ZA PRAZNIK: U ponedeljak zatvoreno\nOvog vikenda u Belom Blatu očekuju mnogobrojne goste iz okoline ali i inostranstva →


ŠUTIRANJE U GLAVU NA NBA MEČU! Haos na tribini, američki navijači se tako potukli, da ih je obezbeđenje jedva razdvojilo! /VIDEO/ - Sportal\nD. N. - Vest objavljena: 22:19 - 08.02.2021\nU jednom trenutku, dve grupice navijača su se najpre sporečkale, a onda su počele da lete pesnice.\nI ne samo da je bilo udaraca šakom, već i šutiranja, čak i onih osoba koje su pale:\nObezbeđenje je jedva razdvojilo zaraćene strane, koje su na momente čak i pružale otpor kada su smirivane od strane lica zaduženih za bezbednost.\nTeksaški derbi je, inače, pripao gostujućim Sparsima (106:111), koje je sa 30 poena do učinka 13-10 predvodio Demar Derozan, dok je Džon Vol, pojačanje iz Vašingtona, sa 27 poena bio najefikasniji u ekipi Hjustona koja trenutno ima učinak 11-11.\nNBA prenosi NBA liga Navijači Boke Juniors Hjuston Rokets San Antonio Spars


Kategorija PSI - Moj ljubimac\nZaštitni konus oko vrata je, kao što mnogi vlasnici znaju, neophodan "modni detalj" za naše voljene ljubimce u procesu oporavka nakon operacija. Ono što obično predstavlja problem, jeste što se ljubimci zbog zaštitnog konusa oko...\nSigurno ste se nekada zapitali zašto vaš ljubimac obožava da se opruži na vašem velikom krevetu, jer ova misterija muči mnoge vlasnike pasa. Postoji nekoliko razloga za to, a mi smo ih izdvojili u nastavku Usamljeni...\nU Grčkoj, na ostrvu Evija jedan muškarac je uhapšen jer je šutnuo mačku u more. Grčka policija je u svojoj izjavi navela da je muškarac uhapšen dok je večerao u restoranu nakon prijave drugih...\nSnežno belo mače, toliko voli svog velikog brata retrivera da odbija da se udalji od njega. Omiljena aktivnost ove bele mačkice je dremanje na prednjoj šapi retrivera i kada je ona u blizini ne...\nSenka, omiljeni pas lutalica Novog Sada a i šire je nažalost uginula. Na društvenim mrežama se pojavila ova vest, nakon što je na prozoru Zavoda postavljen natpis sa ovom tužnom vešću. Nema ko nije znao...\nVlasnici jednog pit bula su pokušali da svom ljubimcu pronađu način da se bolje rashladi tokom toplih letnjih meseci pa su mu kupili mali dečiji bazen. Kako su vrlo brzo shvatili, kod njihovog ljubimca se...\nVerovatno ste primetili da vaš ljubimac ima običaj da naginje glavu na jednu stranu kada mu nešto pričate, ipak nije baš poznato iz kog razloga psi to rade. Postoji nekoliko tumačenja prema stručnjacima, ali mnogi...\nIK InTeam - 25. јануара 2022.\nVlasnici pasa znaju kakve muke ponekad mogu da nam zadaju naši voljeni ljubimci, od grickanja obuće do pravljenja haosa po stanu. Ovo je pogotovo tačno kada su u pitanju štenci koji još uvek nisu...\nREAKCIJA TROGODIŠNJEG PSA NA NOVO ŠTENE\nIK InTeam - 23. децембра 2020.\nREAKCIJA PSA NA NOVO ŠTENE - Trogodišnji pas rase australijski ovčar nije baš oduševljen novim članom svoje porodice. Novo 11 nedelja staro štene je...\nHOROR SNIMAK IZ LESKOVCA – DVOJICA DEČAKA MUČNO UBILA MAČKU


'Jorgandžijama' vezane ruke, Italijani će na kraju odneti pobedu ispred Engleza?!\nIzvor: Sportske.net, 11.Apr.2020, 11:46\n"Jorgandžijama" vezane ruke, Italijani će na kraju odneti pobedu ispred Engleza?!\nAtletiko bi mogao da ostane bez važnog igrača.\nPoznato je da vezista madridskog Atletika Tomas Parti ima otpusnu klauzulu u ugovoru od 50 miliona evra.\nFudbaler iz Gane je ove sezone izrastao u jednog od najbitnijih igrača ekipe sa "Vanda Metropolitana", upisao je 35 nastupa u svim takmičenjima, bio je jedan od najstandardnijih u klubu iz španske prestonice.\nSkrenuo je svojim igrama pažnju brojnih klubova, posebno zbog primamljive otpusne klauzule. >> Pročitaj celu vest na sajtu Sportske.net <<\nPisalo se i ranije da ga prate Arsenal i Mančester junajted, ali su se sada u priču uključila i dva italijanska kluba, Inter i Roma.\n"Kolćonerosi" će pokušati da izbrišu klauzulu novim ugovorom, žele da zadrže Partija, ali bi ruke mogle da im budu vezane, ako na njihovu adresu stigne ponuda od pomenutih 50 miliona, a Partiju primamljiv ugovor iz primamljive sredine.\nPremijer liga je možda i najatraktivnija destinacija za fudbalere, ali u ovom slučaju bi Partiju Inter mogao da ponudi nešto više od Junajteda i "Tobdžija".\n"Neroazuri" će se Antoniom Konteom izvesno igrati Ligu šampiona, naredne sezone će se bez sumnje ozbiljnu uključiti u borbu za trofeje ne više frontova, dok je pitanje da li su Arsenal i Junajted u poziciji da izbore plasman u elitno međunarodno takmičenje, a kamoli da se u skorijoj budućnosti bore za najveće trofeje.\nVidećemo kako će se situacija razvijati, sam fudbaler bi voleo da ostane u Madridu, gde je postao jako važan igrač, ali nekim ponudama je jednostavno teško odoleti.


Otac Jovice Vukotića: CG dozvolila da mi sin bude prebačen u Srbiju\n12. septembar/rujan, 2018.\nKotoranin Vesko Vukotić, otac Jovice Vukotića koji je uhapšen u Turskoj i isporučen Srbiji, optužio je crnogorske državne organe da nisu ništa preduzeli kako bi zaštitili njegovog sina, državljanina Crne Gore, već su, kako tvrdi, dozvolili da bude bukvalno kidnapovan i odveden u treću zemlju.\nJovan Vukotić, kojeg je crnogorska policija označila kao vođu "škaljarskog klana", uhapšen je prije dva dana u turskom ljetovalištu Antalija, prema potjernici Grčke, a turske vlasti su ga predale Srbiji.\nVesko Vukotić je u reagovanju koje je dostavio listu Dan naveo i da nisu tačni medijski navodi o hapšenju i njegovog drugog sina.\n"Što se tiče dezinformacije koju su objavili štampani mediji u Crnoj Gori i Srbiji da su uhapšena braća Jovan i Igor Vukotić, istinita je taman koliko i optužnica koja je podignuta protiv Igora od Specijalnog državnog tužilaštva, u kojoj tvrde da je bio spreman na likvidaciju pojedinih policijskih inspektora za koje nikada nije čuo. Ne treba se igrati sa čestitim crnogorskim porodicama jer kad-tad sve dođe na naplatu i istina izađe na vidjelo," istakao je Vukotić.\nOn je saopštio da je Jovan uhapšen u iznajmljenom stanu u turističkom mjestu Antalija i da "nema nikakvo nedjelo učinjeno u Turskoj osim što je imao tuđi pasoš" što je, dodao je "za njih beznačajna stvar".\nOptužio je Crnu Goru da se odrekla svog državljanina i predala ga drugoj državi, Srbiji koja je, kako je dodao, "poslala specijalni avion da ga nekoliko sati od hapšenja praktično kidnapuju i dovedu u Srbiju iako ni tamo nema nikakav prekršaj".\nPročitajte: 'Škaljarac' u Srbiji, Crna Gora se ne oglašava\nVesko Vukotić je rekao i da je njegov sin od 2012. imao i srpski pasoš "jer je imao ozbiljnu namjeru da se sa porodicom preseli u Beograd i da u toj evropskoj metropoli školuje djecu i ostane da živi, kao i zbog lošeg stanja u Crnoj Gori".\n"Kada je upozoren da se mora odreći jednog da bi zadržao drugo državljanstvo, bilo je logično da zadrži crnogorsko. Preko advokatske kancelarije Anđelić iz Podgorice obratio se ambasadi Srbije za poništenje srpskog državljanstva i vratio im putnu ispravu... MUP Crne Gore obustavio je postupak oduzimanja državljanstva Crne Gore na osnovu Jovanove izjave da želi da ga zadrži. Srbija mu nije dala otpust iz njihovog državljanstva, tako da mu je njihov pasoš vraćen iako ga on ne koristi", saopštio je Vukotić.


Nepoznata lokacija na kojoj se nalazi Vlada Federacije BiH - Klix.ba\n19.2.2018. u 19:12\nVeć danima je nemoguće dobiti službe Vlade Federacije BiH na brojeve telefona navedene na zvaničnoj web stranici organa izvršne vlasti. Prostorije koje je koristila Vlada FBiH u Alipašinoj ulici u Sarajevu su prazne, a odnesena je čak i policijska kućica koja je bila ispred zgrade.\nZvanični podaci s web stranice Vlade Federacije BiH i dalje govore kako se federalna vlasti nalazi na adresi Alipašina 41 u Sarajevu, odnosno u zgradi koja je u vlasništvu Socijaldemokratske partije (SDP) BiH.\nMeđutim, kako nam je potvrđeno, u toku je selidba Vlade Federacije BiH, zbog čega entitetske institucije nisu dostupne građanima Federacije BiH. Posebno je zanimljivo što Vlada FBiH nije informisala javnost o selidbi, pristupajući svemu kao da premještaju vlastitu imovinu, a ne imovinu stanovnika FBiH. Niko još uvijek nema potpunu informaciju o tome gdje se nalaze organi izvršne vlasti.\nIz jednog od kabineta federalnih ministara kazali su nam kako je njihov broj telefona u funkciji zahvaljujući tome što su preusmjerili pozive s fiksnog telefona na mobilni telefon sekretarice.\nInformaciju o preseljenju očito nema ni desetak boraca koji već mjesecima protestuju ispred zgrade Vlade Federacije BiH u Alipašinoj ulici. Ostaje nejasno da li borci imaju namjeru ostati na istom mjestu i koja je uopće poenta protesta ispred zgrade SDP-a BiH koji nema nijednog ministra u Vladi FBiH.\nPostoji realna mogućnost da se borci "presele" ispred zgrade Energoinvesta i da nezadovoljstvo počnu izražavati na adresi Hamdije Čemerlića 2 gdje će biti smještene federalne institucije od 1. marta ove godine.\nInače, javnost je prije nekoliko mjeseci informisana da su borci koji su ispred Federalne vlade postavili šatorsko naselje postali kupci električne energije od Elektroprivrede BiH. Demonstrantima je čak uredno i uručen račun za struju, a nije poznato da li će i na koji način borci uspjeti priključiti struju ispred zgrade Energoinvesta.\nPodsjećamo, Vlada FBiH privremeno će biti smještena u prostorijama Energoinvesta dok se u potpunosti ne omogući preseljenje u zgradu Javne ustanove Studentski centar u Nedžarićima.\nZanimljivo je da je ugovorom o zakupu poslovnih prostorija s Energoinvestom definisano da prvih šest mjeseci Vlada FBiH neće plaćati zakupninu. Međutim, ovakva beneficija je propala s obzirom na to da zvanični ugovor teče od 1. septembra 2017. godine, odnosno da mogućnost neplaćenog boravka važi do 1. marta 2018. godine.\nVlada FBiH izvršna vlast


Ganić: Iz Londona se vraćamo kao pobednici — Викиновости\nGanić: Iz Londona se vraćamo kao pobednici\nSARAJEVO, 28. jula 2010. (Beta) - Član nekadašnjeg ratnog Predsedništva BiH Ejup Ganić izjavio je da se iz Londona vraća sa potvrdom da je Srbija izvršila agresiju na BiH i ocenom britanskog suda da je proces koji protiv njega vodi srpsko pravosuđe, politički montiran.\n"Ovih pet meseci borbe nije bilo uzalud. Vraćamo se sa dva rezultata - jedan je da donosimo dokumenaciju koja je usvojena, da je na BiH izvršena agresija... Druga stvar, ustanovilo se da je proces koji je vodjen protiv mene politički montiran. Srbija je zloupotrebila britansko pravosuđe, napravila je jedan međunarodni presedan, da ne kažem kriminal", rekao je Ganić novinarima po dolasku na sarajevski aerodrom.\nNavodeći da je država BiH "i dalje ranjiva" i da je njegovim hapšenjem u Londonu izvršen udar na BiH, "baš kao što je to bilo 2. i 3. maja 1992. godine", on je ocenio da se u BiH vraća kao pobednik.\nGanića je na izlasku iz sarajevskog aerodroma dočekala velika grupa ljudi koji su uzvikivali "Bosna, Bosna" i "Pobeda".\nOn je u Sarajevo stigao iz Istambula u koji je otputovao nakon što je londonski sud juče odlučio da neće biti izručen Srbiji, koja ga tereti za ratni zločin nad vojnicima JNA u Dobrovoljačkoj ulici u Sarajevu u maju 1992. godine.\n„Ganić: Iz Londona se vraćamo kao pobednici” Новинска агенција Бета, 28. јул 2010. (српски)\nПреузето из „https://sr.wikinews.org/w/index.php?title=Ganić:_Iz_Londona_se_vraćamo_kao_pobednici&oldid=2149259”


Laporta: "Vilanova je iznuđeno rešenje" - Sportske.net\nLaporta: "Vilanova je iznuđeno rešenje"\nBivši predsednik Barselone poručio je sadašnjem rukovodstvu da je malo uradilo kako bi zadržalo Gvardiolu i da će Tito Vilanova preuzeti klupu usled izostanka boljeg rešenja.\nNekada prvi čovek katalonskog tima osuo je paljbu po vladajućoj garnituri što je dozvolila da Pep Gvardiola olako donese odluku da će napustiti Barselonu na kraju sezone.\nLaporta je ubeđen da je ovakva odluka Pepa Gvardiole usledila zbog činjenice da nije razgovarano sa njim o tome da ostane u klubu bez obzira na rezultatske neuspehe.\n"Poznajem članove uprave dugo godina i na različite načine doživljavaju ono što bi Barselona trebalo da predstavlja. Barsa se nalazi usled promena koje su nastupile zbog toga što uprava nije dala veću podršku Gvardioli" zaključio je Laporta.\nIako bivši predsednik poštuje Gvardiolinog naslednika, veruje da je njegovo promovisanje u šefa stručnog štaba bio ishitren i paničan potez.\n"Vilanova je rešenje koje je usledilo nakon panične reakcije uprave. Nisu uradili sve što su mogli za Gvardiolu i onda je usledila ishitrena reakcija. Pep može da se vrati u Barselonu kada to poželi, može da postane i predsednik jer je to zaslužio" završio je Laporta.\nGvardiola će na klupi Barselone provesti još jedan meč i to onaj u finalu Kupa Kralja koji je na programu 25. maja. Tada će se Barsa protiv Atletik Bilbaa boriti za prvi trofej ove godine.


Server: Aljbin Kurti neće menjati pristup Kosova prema Srbiji - Radio Kontakt Plus\n10:54, 17.02.2020Izvor: Beta / RSE\n"Premijer Kurti jasno je predočio da će tražiti da odnosi sa Srbijom budu zasnovani na reciprocitetu. Nisam siguran da je Beograd spreman na to, iako mislim da Kurti to s pravom traži. Ne očekujem neke značajnije pomake u odnosima dveju strana do okončanja aprilskih parlamentarnih izbora u Srbiji", smatra Server.\nNa pitanje da li je ovo godina u kojoj će Kosovo postati članica Ujedinjenih nacija, Interpola i Uneska, Server je rekao da je to "prilično neizvesno, imajući u vidu protivljenje Srbije i Rusije".\n"Pitanje članstva u Interpolu i Unesko može biti rešeno za jedan sat – ukoliko se Srbija saglasi. Mislim da bi to trebalo i da učini. Kada je reč o Ujedinjenim nacijama to je mnogo teže pitanje jer će, potpuno nezavisno od Beograda, Moskva to skupo pokušati da naplati od Vašingtona. Što Vašington neće želeti da učini", smatra je Server.\n"Mediji na Kosovu su uglavnom slobodni. Ustavni sud neprekidno demonstrira samostalnost u odnosu na ostale grane vlasti. Civilni sektor je razvijen, kao uostalom, i opozicija. Zabeležen je rast u ekonomskoj sferi – imajući u vidu slabiji napredak na području Evropske unije", smatra američki stručnjak za Balkan.\n"Netransparentne državne nabavke i nepotizam deluju kao najveći problemi kosovskog društva. Očekujem da se nove kosovske vlasti tim problemima posvete na najbolji način – kako bi eliminisale privilegije koje su uveli njihovi prethodnici dok su bili na državnim funkcijama", rekao je Server.


Širi značaj izbora u Nikšiću – SLOBODNA VOJVODINA\nNa izborima u Nikšiću 14. marta prvi put će se odmjeriti političke snage nakon parlamentarnih izbora u Crnoj Gori, održanih u avgustu, a na kojima je nakon tri decenije promijenjena vlast Demokratske partije socijalista (DPS), koju predvodi predsjednik države, Milo Đukanović.\nAktuelna vlast tročlane koalicije Demokratskog fronta, Demokratske Crne Gore i Građanskog pokreta URA, želi da potvrdi pobjedu sa državnih parlamentarnih izbora, dok DPS pokušava da zadrži vlast u Nikšiću, drugom po veličini gradu u Crnoj Gori.\nIzvršni direktor Centra za demokratsku tranziciju Dragan Koprivica za Radio Slobodna Evropa (RSE) ocjenjuje da su političke partije predimenzionirale značaj ovih izbora, proglašavajući ih sudbonosnim i ekstremizujući politički ambijent, umjesto da se bave rješenjima nagomilanih lokalnih problema.\nPredizbornu kampanju u Nikšiću obilježila je oštra retorika učesnika i više incidenata. Osim više napada na pristalice partija, na meti je bila i džamija u Nikšiću, kada je oskrnavljenafasada tog vjerskog objekta.\nKo se bori sa kim na izborima u Nikšiću?\nZa glasove građana u Nikšiću 14. marta boriće se četiri koalicije i dvije partije.\nPartije aktuelne vlasti u Crnoj Gori, prosrpski Demokratski front, Demokratska Crna Gora i građanski pokret URA nastupiće odvojeno, kao što su i na parlamentarnim izborima u avgustu.\nPristalice premijera Zdravka Krivokapića, koji formalno nema svoju partiju, okupljeni u političkom pokretu „Ne damo Nikšić“, nastupaju u koaliciji sa Demokratskom Crnom Gorom Alekse Bečića. Pokret je osnovala Krivokapićeva savjetnica Gordana Radović. Poslednjih mjesec Krivokapić je u više posjeta, od kojih je jedna bila i Hramu Svetog Vasilija u Nikšiću, bio sa liderom Demokrata Aleksom Bečićem.\nKao i za vrijeme prošlogodišnjih parlamentarnih izbora i pred lokalne u Nikšiću primjetan je uticaj Srpske pravoslavne crkve. Prilikom posjete Krivokapića i Bečića episkop budimljansko-nikšićki Joanikije poručio je da je „ovo vrijeme velikih promjena za Nikšić i da im se nada“.\nDemokrate, ojačane pristalicama Krivokapića i Demokratski front Andrije Mandića, bore se za isto biračko tijelo, prosrpski orjentisane građane i pristalice Srpske pravoslavne crkve u Crnoj Gori.\nIsti korpus glasača ciljna je grupa i Miodraga Davidovića, jednog od najvećih donatora SPC-a, koji je nedavno osnovao Narodni pokret. Davidović je inače biznismen, nekadašnji šef nikšićke policije, saradnik haškog osuđenika Radovana Karadžića u vrijeme rata u Bosni i Hercegovini.\nI dok se Bečićeve Demokrate i Demokratski front, koji čine vlast na državnom nivou, u kampanji međusobno ne napadaju, oštra politička borba vodi se između DF-a i Davidovićevog Narodnog pokreta, čije je geslo kampanje „Za vaskrsenje Nikšića“.\nUz to, Demokratski front ima bliske odnose i podršku predsjednika Srbije Aleksandra Vučića, kojeg je Davidović optužio za miješanje u nikšićke izbore i pokušaj atentata na njega.\nPartije bivše vlasti na državnom nivou, vođene Demokratskom partijom socijalista Mila Đukanovića računaju na glasove procrnogorskih birača. DPS se takmči u koaliciji sa Socijaldemokratama, Liberalnom partijom i novoformiranim Patriotsko-komitskim savezom, koji okuplja pristalice crnogorske suverenosti.\nMeta političke kampanje DPS-a su partije aktuelne vlasti, prije svega Demokratski front i URA Dritana Abazovića.\nVladajuća URA i Socijaldemokratska partija, Raška Konjevića, kao partije građanske orjentacije nastupaju samostalno. Ove dvije partije, koje se međusobno oštro napadaju, uz DPS pretenduju na isto biračko tijelo. Na izborima ne učestvuju partije manjina s obzirom na to da u Nikšiću živi oko 1 odsto manjinskih naroda.\nKampanja širenja etnonacionalizma\nDragan Koprivica kaže da su predizbornu kampanju obilježile tenzije i širenje etnonacionalizma.\n„U Nikšiću se sada pojačava dio kampanje u kom se Srbija miješa u izbore, politički i na nivou dezinformacionih kampanja. Drugi dio uticaja je uticaj Srpske pravoslavne crkve. Sve to što se dešava nam govori da neko ove izbore pokušava da predstavi kao Dan D i nešto od čega zavisi politička sudbina države“, kaže Koprivica.\nPrema njegovim riječima, to je politički trik koji partijama služi da ekstremizuju politički proces jer nemaju čime drugo da mobilišu birače.\n„Zato su im nacionalizam i tenzije nešto što je dobro „oružje“. Na kratak rok to može biti dobro za njih ali ostavlja ozbiljne posledice po društvo. Nakon svakog takvog ciklusa društvo više ekstremizovano i ima više potencijala za konflikte. Sve više je etnonacionalizma koji buja i to može u budućnosti biti veliki problem“, navodi Koprivica.\nI politički analitičar Andrija Đukanović ocjenjuje za RSE da su kampanju za lokalne izbore u Nikšiću obilježila pitanja koja nemaju veze sa lokalnim temama a da su podignute tenzije među građanima koje mogu da eskaliraju u neželjenom pravcu.\n„Učestali su incidenti na nacionalnoj osnovi, što može biti veoma opasno. Politika je još jednom doživjela degradaciju. Nijesam protiv političkih borbi jer je to normalno ali mislim da se kod nas to pogrešno shvata i postavlja kao pitanje života i smrti“, dodaje Đukanović.\nMiješanja sa strane\nĐukanović je mišljenja je da je ovu kampanju obilježilo miješanje drugih država u tok kampanje.\n„Funkcioneri partija iz Srbije i Republike Srpske „slučajno“ obilaze rodbinu baš sad u vrijeme izbora. Ovi se izbori predstavljaju kao potvrda sloma DPS-a i konačno oslobođenje Crne Gore. Iako mislim da se ništa značajno dobro u životu građana neće desiti“, zaključio je Đukanović.\nLideri Srpske liste sa Kosova Goran Rakić i Igor Simić 8. marta posjetili su Nikšić kako bi Demokratskom frontu dali javnu podršku za lokalne izbore.\nU Nikšiću je teška epidemiološka situacija a opozicija optužuje zdravstvene vlasti da zbog nikšićkih izbora ne proglašavaju totalno zaključavanje, kako bi granice prema Srbiji i Republici Srpskoj ostale otvorene.\nKao što je bio slučaj sa parlamentarnim, izbori u Nikšiću su jedna od glavnih tema u medijima iz Srbije.\n„Pojedini mediji imaju i posebne emisije posvećene predstojećim izborima. Od početka februara na TV Happy se emituje serijal Bitka za Nikšić, portal i dnevne novine Novosti, uvele su rubriku Izbori u Crnoj Gori a istoimena rubrika je postavljena i na tabloidu Alo“, navodi se u analizi Digitalnog forenzičkog centra od 11.marta.\nKako ocjenjuju iz DFC sadržaj koji redakcije tih medija plasiraju često je uvredljiv, obiluje dezinformacijama i narativima. Prema njihovim podacima mediji iz Srbije su u drugoj sedmici februara objavili 4.730 tekstova o političkoj situaciji u Crnoj Gori, uključujući i tekstove o izborima, što je 73 odsto više u odnosu na prvu sedmicu februara.\nKonkretno, 1.040 tekstova odnosilo se na izbore, što je za 47 odsto više nego prve sedmice februara.\nU Nikšiću ima 58.833 birača. Posljednji lokalni izbori su u Nikšiću održani 2017. godine koje je bojkotovala opozicija, a DPS sa koalicionim partnerima osvojila vlast.\nU Nikšiću je tradicionalo visoka izlaznost. Na parlamentarnim izborima 2020. godine izlaznost je iznosila 82,5 odsto.\nPrema podacima iz Popisa 2011. godine u Nikšiću, poznatom i kao grad „čelika i piva“ ima 72 i po hiljade stanovnika. Okosnicu privrede, osim Elektroprivrede, čine Pivara Trebjesa i Željezara. Na evidenciji Zavoda za zapošljavanje je blizu 5 hiljada nezaposlenih.


SAD su najviše pogođene pandemijom kovida-19 - zaraženo je više od sedam miliona ljudi, a preminulo je više od 200.000.\nNa drugom mestu je Indija sa skoro šest miliona obolelih i sa više od 91.000 preminulih.\nBrazil je na trećem mestu po broju zaraženih - 4,6 miliona ljudi je inficirano korona virusom, a preminulo je više od 138.000.\nNa četvrtom mestu u svetu i prvom u Evropi je Rusija u kojoj je obolelo 1.1 milion ljudi, a preminulo skoro 20.000.\nSZO je saopštio da se takozvanom KOVAKS-u (globalni plan vakcinacije), koji planira da isporuči oko dve milijarde doza vakcine globalno do kraja sledeće godine, pridružilo 156 država, ali da nedostaju velike zemlje poput Kine, Rusije i SAD.\nJoš jedan broj zemalja će se registrovati za globalni plan vakcinacije, a neka od kašnjenja nastala su zbog proceduralnih pitanja, a ne zbog sumnji u šemu, izjavila je danas portparolka Svetske zdravstvene organizacije (SZO) Margaret Heris.\nA zdravstveni stručnjaci Južne Koreje upozorili su danas na potencijalno izbijanje takozvane tvindemije (istovremenih epidemija gripa i korona virusa) tokom zime.\nKorejska agencija za kontrolu i prevenciju bolesti (KDCA) ranije je, takođe, potvrdila slučaj preklapanja obe respiratorne bolesti.\nKORONA U SVETU Obolelo više od 65 miliona ljudi\nPortugalska vlada od sutra će zatvoriti sve skole i univerziteti, kako se ne bi pogoršala siruacija sa pandemijom korona virusa.


Glavni, filmski program Bašta festa je međunarodnog i takmičarskog karaktera. Selektor festivala Nikola Ljuca, u saradnji sa umetničkom direktorkom Šuša Majom, izabrao je 24 filma iz 18 zemalja, od toga 4 domaća, koji čine uzbudljiv i raznovrstan takmičarski program! U tri dana publika će imati prilike da vidi filmove iz Srbije, Crne Gore, Hrvatske, Slovenije, BiH, Danske, Švedske, Poljske, Austrije, Francuske, SAD, Kanade, Belgije, Grčke, Italije, Irana, Holandije i Islanda, a ono na šta je tim festivala naročito ponosan je to što 7 rediteljki potpisuje filmove, kao i da je 5 naslova iz regiona.\nPored glavnog takmičarskog, edukativnog, muzičkog i dečjeg programa, u okviru ovogodišnjeg festivalskog izdanja, šestog Bašta festa, uz podršku Filmskog centra Srbije, uvodii se novi Industry program – besplatna radionica za prezentaciju projekta namenjenu mladim filmskim rediteljima iz Srbije – Bašta pitch! Mentorka programa je scenaristkinja i producentkinja Mina Đukić. U okviru Industry programa, mladi reditelji koji se prijave će u višednevnom radu sa mentorom proći kroz pripremu za završni pič (prezentaciju) poslednjeg dana festivala kada će od strane žirija biti izabran pobednik, koji dobija novčanu nagradu od 500€ za početak rada na svom ostvarenju.\nBrojni sadržaji za sve generacije\n#bajina bašta #bašta fest #internacionalni fesival kratkog igranog filma #program\nPoslednji put sam o redovnim epizodama „Dilana Doga“ pisao za City Magazine početkom prošle godine i u tom tekstu sam…\nProšlo je trideset devet godina od izlaska filma „Isijavanje“ proslavljenog reditelja Stenlija Kjubrika. Ova adaptacija istoimenog romana Stivena Kinga prvobitno…\nCrushhh po drugi put organizuje mini festival ljubavi, tolerancije i dobre muzike i zvanično ulazi u svoju treću sezonu! Crushhh…\nHBO serija „Černobilj” o čuvenoj nuklearnoj katastrofi u Sovjetskom savezu 1986. je osvojila i publiku i kritiku svojim prikazom ovog…\nNedavno je na jednoj aukciji u američkom gradu Dalasu prodata tabla iz prvog broja stripa o Tintinu za 1, 12…


Coface: Top 500 kompanija centralne i istočne Evrope | Ekonomist\nMeđunarodna bonitetna kuća Coface objavila je osmu godišnju listu sa 500 najvećih kompanija u centralnoj i istočnoj Evropi koje su prošle godine povećale promet 4,2 odsto na skoro 593 milijarde eura i ostvarile rast neto profita za 26,9 milijardi eura (73,7 odsto).\nNajveće kompanije u centralnoj i istočnoj Evropi, među kojima nema crnogorskih, i dalje su važni poslodavci u regionu. Od ukupne radne snage u regionu 4,3 odsto je zaposleno u kompanijama u Top 500 CIE, što ima pozitivan efekat na stopu nezaposlenosti, navedeno je u izvještaju.\nPoljska je najveća ekonomija u regionu i ukupno je 167 njenih kompanija na listi, iako devet manje nego u 2014. Češka ima 71 kompaniju na listi, Mađarska 69, Rumunija 63, Slovačka 45, Litvanija 20, a Bugarska 17. Slovenija ima 15 kompanija na Top 500 listi, Hrvatska 13,Srbija i Letonija po osam, a Estonija četiri.\nRazvoj na listi 500 najboljih kompanija ilustruje ekonomske uslove u prethodnoj godini a ona je bila uspješna. Ekonomijama je pogodovao rast domaće potražnje usljed rastuće privatne potrošnje, čemu je doprinio i pad nezaposlenosti, kao i rast plata i povećanje investicija u većini ekonomija, rekla je regionalna direktorica Cofacea Katarzina Kompovska.\nTOP 500 kompanija sa liste Coface pogledajte ovdje.


SIPA upala i u kuću Hasana Ćelama, predsjednika Komisije za vrijednosne papire FBiH – The Balkantimes Press\n09/12/2020 Balkantimes.Press\t398 ViewsBiH, Hasan Ćelam, SIPA, upala i u kuću, Vrijednosni papiri\nPripadnici SIPA-e upali su jutros i u kuću Hasana Ćelama, predsjednika Komisije za vrijednosne papire Federacije BiH, potvrđeno nam je nezvanično iz izvora bliskih istrazi.\nIstraga je proširena i na njega nakon izvještaja koji je SIPA dostavila Tužilaštvu KS u predmetu “Profit”.\nTužilaštvo KS je izdalo nalog za njegovo hapšenje.\nKako smo ranije objavili, u sklopu ovog predmeta pod istragom je 16 osoba i devet firmi, a zbog slučaja NLB Vradis.\nMeđu osumnjičenima, čije hapšenje se očekuje je i Zijad Blekić, vlasnik brokerske kuće Eurohaus.\nPripadnici policije u Sarajevu, između ostalog, pretresaju prostorije brokerske kuće Eurohaus, kao i firme Unioninvest izgradnja objekata, Profin invest i KS investment.\nAktivnosti SIPA-e su, kako je ranije pisao Faktor, provedene u okviru istrage u vezi sa “nestankom” višemilionskog iznosa novca NLB grupe Ljubljana, kojim se trebala finansirati izgradnja dva stambeno-poslovna objekta “Marijin Dvor” u Sarajevu.\nIstragom, koja je započeta još 2010. godine, su obuhvaćene aktivnosti nekoliko kompanija, poput Vradis investicije, Unioninvest izgradnja objekata, Profin invest i brokerske kuće Eurohaus. Iznos novca koji je “nestao” u sumnjivim transakcijama navedenih firmi i osoba povezanih sa njima se procjenjuje na 28,7 miliona KM.


U SUSRET PLEJOFU\tWritten by Administrator\tTuesday, 06 March 2012 19:10\tProteklog vikenda je odigrano pretposlednje, devetnaesto kolo Prvenstva Srbije u florbolu. Stari grad je pobedio Dorćol sa 5-2 i tako ponovo izbio na čelo tabele, obzirom da je Partizan po prvi put u prvenstvu savladao Pirate sa 6-4. Vredi pomenuti da su Pirati igrali gotovo pola utakmice sa samo jednom izmenom, čekajući ostatak igrača koji su bili zauzeti igranjem za HK Vitez u finalu prvenstva u hokeju na ledu. Na kraju, zaslužena pobeda crno belih, koja je napravila pravi dar-mar na tabeli. U posledenje kolo, koje se igra narednog vikenda, Stari grad, Pirati i Partizan ulaze sa neverovatnih 19 bodova. Prema takmičarkosm pravilniku SFS, plasman na kraju ligaškog dela prvenstva se gleda na osnovu bodova, pa ukoliko je on jednak, na osnovu međusobnog skora, pa onda broj pobeda, pa gol razlika i na kraju broj postignutih golova.


Pregledana djevojčica koja je došla iz Italije, u Bijeljini nema korona virusa\nDjevojčica koja je došla nedavno iz Italije pregledana je u bijeljinskoj Bolnici i nema nikakvih simptoma što se tiče korona virusa, potvrđeno je za InfoBijeljina u ovoj ustanovi.\nTakođe dodaju da apsolutno nije tačna informacija da u Bijeljini ima oboljelih od ovog virusa, s obzirom da su se u javnosti pojavile određene informacije o ovom virusu.\n„U sklopu JZU Bolnica Bijeljina se nalazi objekat koji je predviđen za karantin sa 30 kreveta. U slučaju povećanog broja osoba koje trebaju da budu u karantinu imamo mogućnost još oko 60 kreveta u drugim objektima naše ustanove“, rekla je za InfoBijeljina Nela Mitović, specijalista pedijatrije i pomoćnik direktora za medicinske poslove u bijeljinskoj Bolnici.\nDodala je da testovi za dokazivanje SARS-CoV 2 virusa su RT PCR i imaju ga Institut za Zastitu zdravlja Banja Luka i Zavod za mikrobiologiju i virusologiju UKC Banja Luka.


Depadans muzeja „Apoteka na stepenicama“ - Vršac – Vojvodina Portal\nApoteka na stepenicama” je prva i najstarija apoteka u gradu, otvorena 1784. godine kao “Apoteka kod spasitelja”. Poslednji vlasnik, od 1927. godine, bio je Aleksandar Jovanović, polubrat čuvenog slikara Paje Jovanovića, a kao apoteka je radila do 1971. kada je, kao deo Gradskog muzeja, pretvorena u izložbeni prostor.\nU prostoru ovog objekta Gradskog muzeja Vršac je sledeća postavka: prirodnjačka zbirka Gradskog muzeja Vršac koju čine eksponati iz oblasti paleontologije, osteologije kao i ornitologije.\nZahvaljujući Feliks Milekeru koji je od preuzimanja dužnosti kustosa Gradskog muzeja Vršac 1882. godine predano, sa pionirskim žarom prikupljao “starine” fosile ostatke biljnog i životinjskog sveta, ali istovremeno radio i na formiranju kolekcije savremenog biodiverziteta. Današnja Prirodnjačka zbirka vršačkog muzeja može se pohvaliti veoma retkim primercima biljaka i životinja iz različitih perioda njihovog razvoja.\nPosebno divljenje predstavlja izuzetno dobro očuvana zbirka prepariranih životinja, nastala krajem XIX i početkom XX veka. Zahvaljujući saradnji sa Zavodom za zaštitu prirode iz Novog Sada, čiji su stručnjaci obradili najznačajnije primerke kolekcije Gradski muzej Vršac posle više decenija može da predstavi deo velikog bogatstva Prirodnjačke zbirke, koja se svrtava u jednu od najstarijih i najbogatijih u Srbiji.\nZbog renoviranja ne radi do daljnjeg.


Miloš Vučević ponovo gradonačelnik Novog Sada | (Vesti - 10.05.2016) Novi Sad\n10.05.2016 u 09:29h\nMiloš Vučević ponovo gradonačelnik Novog Sada\nIzborna komisija dodelila mandate u novom sazivu Skupštine grada. Čelnici GO SNS razgovarali sa SVM i Zelenom strankom.\nGradska izborna komisija je strankama, koje su na izborima od 24. aprila prešle cenzus, dodelila odborničke mandate, čime je počeo da teče zakonski rok za konstituisanje novog gradskog parlamenta.\nOvo je za "Novosti" saopštio predsednik GIK Slobodan Milošević.\n- Prethodno smo proglasili konačne rezultate izbora, pošto su završeni postupci po žalbama dva birača. Po zakonu, konstitutivnu sednicu novog gradskog parlamenta u narednih 15 dana treba da zakaže predsednica prethodnog skupštinskog saziva Jelena Crnogorac, dodao je Milošević.\nKada će se to desiti, zavisiće od konačnog dogovora o budućoj vladajućoj koaliciji, ali se na to, sigurno, neće dugo čekati.\nSNS, koja je posle izbora od ukupno 78, osvojila 38 odborničkih mandata, već je razgovarala sa predstavnicima SVM i Zelene stranke, koji imaju po jednog odbornika. S njima bi, praktično, bila obezbeđena većina od 40 odborničkih mandata.\n- Te dve stranke su bile naše prve adrese. Razgovori su bili vrlo korektni i blizu smo konačnog dogovora - potvrđuje za "Novosti" Miloš Vučević, koji će, sasvim sigurno, biti prvi u novijoj političkoj istoriji Novog Sada, koji je dobio drugi uzastopni gradonačelnički mandat.\nŠto se ostalih potencijalnih partnera tiče, stvari su mnogo neizvesnije.\n- Načelno gledano, široka podrška može da bude dobra, ali nikako po cenu uslovljavanja ili usporavanja razvoja grada, kao što je to bilo sa koalicijama iz 2008. ili 2012. godine - izričit je Vučević.\n23.09.2015. - Direktiva gradonačelnika: Postavite semafor u Rumenačkoj, ili slede smene i sankcije\nPovezane teme GIK gradonačelnik Novog Sada Miloš Vučević gradska skupština Jelena Crnogorac Miloš Vučević slobodan milošević\npre 1661 dan i 23 sata\ne neka nam je bog u pomoci, Novi Sad kakvog ste znali se polako ali sigurno gasi, umire....


17. novembar – DAN EKOLOŠKIH POKRETA\nUdruženje građana ,,OZON“ Nikšić povodom 17. novembra – Dana ekoloških pokreta apeluje na zelene organizacije civilnog društva i ekološke aktiviste u Crnoj Gori da u narednom periodu pojačaju intezitet svojih aktivnosti i javni angažman kako bi uticali na unapređenje ukupnog stanja životne sredine i dali doprinos procesu evropskih integracija u kojem oblast životne sredine ima važnu ulogu.\nKako se od civilnog društva očekuje da u značajnoj mjeri dopinese kvalitetu pregovora i realizaciji preuzetih obaveza, OZON vjeruje da svaki pojedinac treba da bude upoznat sa svojim pravima vezanim za donošenje odluka iz oblasti životne sredine, te usvojene zakonske legistlative u dijelu slobodnog pristupa informacijama i poštovanja principa Arhuske konvencije, pa stoga i želimo i na ovaj datum podsjetiti građane na te mogućnosti.\nApelujemo na nadležne institucije, naročito na lokalnom nivou, da prepoznaju važnost kvalitetne saradnje sa civilnim društvom kao nešto od čega će benefit imati cijela zajednica, te da povećanjem nivoa transparentnosti i uključivanja javnosti stvore preduslove za implementaciju zakona iz oblasti životne sredine i primjenu pozitivne prakse iz razvijenih zemalja.\nObzirom da se Crna Gora i ustavom opredjelila kao ekološka država ubijeđeni smo da svaki građanin mora povećati nivo interesovanja za oblast životne sredine i tako doprinijeti stvaranju širokog ekološkog fronta koji će imati dovoljan uticaj da se projektovana ideja i suštinski ostvari u mjeri u kojoj je to moguće.\nDa bi se to i ostvarilo neophodno je povećati intezivitet međusobne saradnje između nadležnih institucija sa nacionalnog i lokalnog nivoa, organizacija civilnog društva i medija, pa stoga još jednom pozivamo sve koji zaista žele da se građanima približe njihova prava, da kroz zajedničke konkretne aktivnosti to i urade.\n← Veče o uticaju vjetroelektrana na prirodu\nREAGOVANJE NA KOMENTAR MINISTARSTVA EKONOMIJE →


MUKE ZA PIKSIJA: Selektor SRBIJE u velikom problemu pred početak kvalifikacija za MUNDIJAL zbog slabe forme napadača!\nKANGA ROĐEN '90. A MAJKA MU JE UMRLA '86! Nove optužbe na račun fudbalera 44\t212\nGOLMAN LIVERPULA RASPLAKAO SVET: Nadam se da je moj pokojni otac video 6\t28\naleksandr radonic\t 06.03.2021. 23:44h\nAleksandar Mitrović nije igrao mesec dana, Luka Jović nema snage, Dušan Vlahović slabije igra, a jedini raspoložen je Đorđe Despotović\nZnao je Dragan Stojković da mu neće biti lako kada je preuzeo mesto selektora srpske fudbalske reprezentacije. Čeka ga veliki posao, a vremena nema, jer je to početka kvalifikacija za Mundijal u Kataru ostalo još svega nekoliko nedelja. Harizmu, volju, znanje ima, ali Piksiju na ruku ne ide činjenica da su mu dvojica od četvorice napadača koje je pozvao van forme.\n– Nismo ni blizu najkvalitetnijim reprezentacijama, rezultat nas demantuju da jesmo. U ovom momentu mi pripadamo nekoj, ne nižoj, ali nekoj drugoj grupi. Na nama je da sve preokrenemo i uverimo sve da je to bio samo loš dan. Individualni kvalitet imamo, jer ti igrači koji nastupaju za timove iz najjačih liga imaju kvalitet. Oni ne igraju tamo zato što se sviđaju treneru. Sada moramo da napravimo zdrav kolektiv, jer timski duh je najvažnija stvar. Ako imate tim koji daje sve od sebe, diše istim plućima i koji je solidaran, onda je to garancija da ćete uspeti - svestan je svega Dragan Stojković u izjavi za Arenasport.\nAleksandar Mitrović (26) više od mesec dana je bez takmičarske utakmice za Fulam. Njemu je ovo jedna od najslabijih sezona u karijeri, a nije imao sreće sa povredom Ahilove pete i koronom, kao i činjenicom da trener Parker više nema bezgranično poverenje u njega, kao što je bio slučaj prošle godine u Čempionšipu. Četvrti najbolji strelac u istoriji reprezentacije postigao je ove sezone samo tri gola za Fulam. Bez takmičarske utakmice je više od mesec dana, ako se izuzme 17 minuta provedenih na terenu protiv Kristal Palasa 28. februara.\nLuka Jović (23) po dolasku u Ajntraht iz Reala na pozajmicu, postigao je tri gola na dve utakmice, ali nije uspeo da se izbori za startnih 11 u Frankfurtu. Na poslednjih pet mečeva u Bundesligi nije tresao mreže. Greje klupu kod trenera Adija Hitera i kako kaže nije srećan, jer nema snage.\n- I dalje nisam na nivou na koji sam navikao i iskreno nemam snage da odigram svih 90 minuta, to je istina - rekao je Jović za Bild.\nDušan Vlahović (21) počeo je sjajno u Fjorentini, ali je pre nekoliko nedelja zaredao sa slabijim partijama, pa se protiv Udinezea i Rome nije upisao u listu strelaca. Opet, ne može se reći da je Vlahović u krizi, jer je ove sezone dao devet golova i uz Đorđa Despotovića je najproduktivniji srpski centarfor. Očigledno je da kod njega kao mladog igrača veliku stvar čini koncentracija, jer se u poslednje vreme piše da je blizu prelaska u Dortmund, mada ni Roma ne krije ambicije da ga dovede u Rim.\nPomenuti Đorđe Despotović (29) počeo je sjajno prolećni deo sezone u Rusiji. Demolirao je moskovski Spartak u dresu Rubina i pokazao da je u prvom delu sezone bio neopravdano zapostavljen u odnosu na domaćeg napadača Ivana Ignjatijeva. Očigledno je trener Leonid Slucki uvideo grešku, pa je od starta ruske Premijer lige Despotović njegov prvi izbor. Još nije debitovao za Srbiju, tačnije nema nijedan zvaničan meč za "orlove", iako je redovno bio pozivan od strane bivšeg selektora Ljubiše Tumbakovića na okupljanja. Čini se da bi Lozničanin mogao baš kod Piksija da dobije šansu i upiše prve minute u dresu reprezentacije.\nSrbija kvalifikacije za Mundijal u Kataru 2022. godine otvara 24. marta protiv Republike Irske, potom 27. marta sledi duel sa Portugalom, a onda 30. marta i susret protiv Azerbejdžana.\nPiksimukeselektorveliki problemislaba formanapadači


Privrednici i proizvođači Kosova: Srbija i BiH krše CEFTA-u\nKosovo je dopustilo Srbiji da registruje na desetine lekova: Astrit Panđa\nPrivredna komora Kosova i Klub proizvođača Kosova podržali su odluku Vlade o uvođenju zaštitnih mera, odnosno poreza od deset posto na proizvode iz Srbije i Bosne i Hercegovine.\nKako su precizirali iz ovih institucija, Srbija i Bosna i Hercegovina već godinama krše Centralnoevropski sporazum o slobodnoj trgovini (CEFTA) u odnosu sa Kosovom, na šta Brisel do sada nije tako oštro reagovao.\nMeđutim, potez Vlade Kosova je oštro kritikovala Evropska unija (EU) koja je zatražila hitno objašnjene Kosova i povlačenje odluke.\nAstrit Panđa iz Kluba proizvođača Kosova izjavio je nakon potpisivanja jednog sporazuma sa privrednom komorom da je bilo slučajeva da se pojedini proizvodi iz Srbije i BiH na Kosovu često prodaju jeftinije nego u njihovim zemljama, kao što je mleko iz BiH ili građevinski blokovi iz Srbije.\nKako je kazao Panđa, to je kršenje CEFTA-e, jer nije dopušteno da se izvezena roba prodaje po ceni proizvodnje.\n"Najveća ironija je, kada mi tražimo objašnjenja od Srbije ili BiH o tome, da oni nema odgovora jer nemaju zvaničnu komunikaciju sa našom vladom, jer nas ne priznaju kao državu. Onda, koja je svrha sporazuma CEFTA ukoliko dve države odbijaju da komuniciraju sa jednom od učesnicom inicijative koju nazivamo evropskom, a koja je sve osim evropske", upitao se Panđa.\nOn je takođe istakao i primer da farmaceutski proizvođači na Kosovu ne mogu da registruju svoje lekove u Srbiji, jer njihova Agencija za registraciju lekova ne priznaje aplikacije sa Kosova, zbog nepriznanja nezavisnosti.\nS druge strane, Panđa je kazao kako je Kosovo dopustilo Srbiji da registruje na desetine lekova i stoga izvoz Srbije u lekovima iznosi više od pet miliona eura, a Kosovo je nula.\nPored toga, kosovske kompanije ne mogu da konkurišu ni na jedan tender u Srbiji, dok su "stotine srpskih kompanija na Kosovu dobile tender u vrednosti većoj od 100 miliona eura".\nOn je izrazio nadu da će ova odluka ostati na snazi jedno vreme što će biti signal i za ekonomske operatere na Kosovu da preusmere svoju ekonomiju kako bi se više podržali domaći proizvodi ili potražila alternativa.\nKosovo je uvek poštovalo CEFTA-u a BiH i Srbija su kontinuirano kršile "taj sporazum", ocenjuje Astrit Panđa iz Kluba proizvođača Kosova.\n"Stvar je što nismo bili glasni kod institucija da podržimo proizvođače, ali je sada je vreme za to. Brisel je pogrešio kad se obratio Prištini, već je trebao da od Srbije traži odgovor zašto ne poštuju sporazum CEFTA-e", reči su Panđe.\nPročitajte: Nema 'made in Kosovo' u Srbiji\nPredsednik komore Berat Rukići izjavio je da slobodna trgovina ima smisla samo ako su sve strane na dobitku. On je dodao da se Kosovo do sada bezbroj puta suočilo sa barijerama koje nisu povezane sa tarifama.\n"Problem u implementaciji CEFTA-e nisu takse, već druge barijere koje se ne odnose na tarife. Ukoliko gledamo tržište okolo, svuda smo se suočili sa raznim barijerama, a Brisel nikada nije reagovao snažno zbog ugrožavanja jednakog prava ovog sporazuma. Ponašanje Evropske komisije i Brisela u odnosu sa međunarodnim sporazumima treba da se promeni. Svi trebaju da se tretiraju jednako i pritisak treba da se vrši na sve, a ne samo kada Kosovo nešto poduzme", kazao je Rukići.\nOn je istakao da je zvaničan izvoz Srbije na Kosovu 400 miliona eura godišnje, a nezvanično je sigurno i veći od 600 miliona s obzirom na "crnu rupu na severu Kosova" koja nije pod kontrolom.\nPortparolka visoke predstavnice za spoljnu politiku i bezbednost EU Federice Mogherini, Maja Kocijančič, ponovila je danas na konferenciji za novinar jučerašnji stav Evropske komisije o uvođenju zaštitnih mera, a na pitanje novinarke Radija Slobodna Evropa (RSE) na prokomentariše izjave kosovskih privrednika da Evropska komisija ne reaguje u slučaju kada Srbija i BiH krše sporazum CEFTA-u, već da to radi samo kada Kosovo poduzme pojedine korake, ona je odgovorila: "Reagujemo onda kada je reakcija potrebna".\nMera podrazumeva taksu od deset posto na sve proizvode koji se uvoze na Kosovu sa poreklom iz Srbije i BiH.\nPotez je, međutim, oštro kritikovala EU koja je zatražila hitno objašnjene Kosova i povlačenje odluke koja, kako je navela portparolka visoke predstavnice EU za spoljnu politiku i bezbednost, Maja Kocijančič, predstavlja kršenje CEFTA-e i u suprotnosti je i sa odredbama Sporazuma o stabilizaciji i pridruživanju EU sa Kosovom.


Prava revolucija će biti pametni, a ne električni automobili! › Made-in-Germany.rs\nAutonomni automobili, a ne električni, ključni su za budućnost automobilske industrije, poručio je 62-godišnji izvršni direktor Volkswagena Herbert Dis, signalizirajući na taj način tempo transformacije najvećeg evropskog proizvođača automobila.\nAutomobilska industrija u Evropi se poslednjih godina sprema na okončanje proizvodnje motora sa unutrašnjim sagorevanjem do 2035. godine. Međutim, u svojoj izjavi Dis je istakao da je prelazak na vozila sa električnim pogonom (EV) zapravo već gotova priča.\n– Autonomna vožnja zaista će promeniti našu industriju kao ništa do sada. Prava revolucija je automobilski softver i autonomna vožnja. U poređenju sa tim pomak prema elektrifikovanim automobilima izgleda nekako lagan – rekao je Dis u Minhenu uoči zvaničnog otvaranja sajma automobila IAA, a prenosi agencija Rojters.\nOn je podsetio da pritisak potrebe zaštite životne sredine na automobilski sektor stalno raste. S tim u vezi, Evropska komisija je u julu predložila zabranu prodaje novih benzinskih i dizel automobila od 2035 godine. Takođe, Nemačko udruženje za zaštitu prirode “Deutsche Umwelthilfe” (DUH) i “Greenpeace” su najavili tužbe protiv nemačkih proizvođača automobila, uključujući i Folksvagen, ukoliko ne prilagode proizvodnju borbi protiv klimatskih promena.\nDis, sa kojim su se aktivisti Grinpisa susreli pre otvaranja minhenskog sajma, ne samo da želi da prestigne Teslu i napravi od Folksvagena najvećeg svetskog prodavca električnih vozila do 2025. godine, već planira da softverske usluge za autonomne automobile stavi u fokus budućeg poslovanja grupacije, zbog čega je Folksvagen kupio “Argo AI”, kompaniju koja proizvodi softver za samostalnu vožnju.\nKonvencionalni proizvođači automobila i tehnološke kompanije do sada su uložili milijarde dolara u realizaciju vizije automobila bez vozača, ali značajnijih pomaka nije bilo zbog tehničkih i regulatornih prepreka koje zahtevaju stalnu prisutnost ljudi.\nIz Folksvagena poručuju da do 2030. godine očekuju 1,2 biliona eura zarade od prodaje automobilskog softvera, što predstavlja oko četvrtinu današnjeg globalnog tržišta mobilnosti.


Direktor CIA-e u poseti Izraelu, cilj jačanje palestinske vlasti – Zavera\nDirektor CIA-e u poseti Izraelu, cilj jačanje palestinske vlasti\nZTP 10. avgusta 2021.\t0 Komentara\nPalestinske vlasti pozdravljaju odluku Bajdenove administracije da pošalje direktora CIA-e Vilijema Bernsa u Izrael i na Zapadnu obalu, rekao je palestinski zvaničnik u Ramali za The Jerusalem Post. „Poseta pokazuje da je Bajdenova administracija ozbiljna u pogledu obnavljanja odnosa Vašingtona sa Palestincima i jačanja palestinskog rukovodstva pod predsednikom Mahmudom Abasom,“ rekao je zvaničnik.\n„Politika Bajdenove administracije prema Palestincima je veoma dobra,“ dodao je zvaničnik, napominjući da se u Ramali očekuje sastanak Bernsa sa Abasom i Majedom Faradžem, šefom palestinske Opšte obaveštajne službe. Mnogi Palestinci doživljavaju Faradža i Huseina al-Šeika, šefa Opšte uprave za civilne poslove, kao de facto vladare Palestine. Njih dvojica imaju veliki uticaj na 85-godišnjeg Abasa.\nZvaničnik je za Post rekao da su Palestinci „veoma zadovoljni“ željom Bajdenove administracije da „ojača“ palestinsku vladu. „Palestinske vlasti se suočavaju sa teškom finansijskom krizom i potrebna nam je hitna pomoć,“ rekao je političar. „Izostanak podrške značio bi dolazak Hamasa na vlast na Zapadnoj obali.“ U nepotvrđenom izveštaju arapskog medija Arabi 21 tvrdi se da su Palestina, Izrael i Bajdenova administracija nedavno postigli „tajni sporazum“ koji SAD-u omogućava veći uticaj na unutrašnje poslove Palestinaca.\nSporazum, koji je postignut nakon posete američkog izaslanika Hadija Amra, omogućava Bajdenovoj administraciji da „nametne strogu kontrolu nad palestinskim medijima i obrazovnim programima, te da reaktivira trojni američko-izraelsko-palestinski komitet“. Ovaj sporazum, prenose izvori, poziva na formiranje američko-izraelskog odbora koji će pretresti sve dosijee o korupciji u palestinskoj vladi, kako bi se obnovio i poboljšao njen imidž među Palestincima.\nBajdenova administracija takođe je zatražila od palestinskog rukovodstva da sprovede efikasnu i transparentnu istragu o ubistvu antikorupcijskog aktiviste Nizara Banata i da reši slučaj u roku od tri meseca. Banata, istaknutog kritičara palestinske vlasti, nasmrt su pretukli službenici palestinske bezbednosti koji su 24. juna izvršili pretres njegove kuće u Hebronu. Vlasti su saopštile da je privedeno 14 policajaca, ali da do sada niko nije optužen. Neke palestinske frakcije u ponedjeljak su izrazile zabrinutost zbog plana Bajdenove administracije.\nPalestinski islamski džihad upozorio je na „opasne posledice“ predloženih odnosa između Palestine, Izraelaca i Amerikanaca. Teroristička grupa sa sedištem u Gazi takođe je upozorila palestinsku vlast da ne nastavlja mirovne pregovore sa Izraelom i pozvala Palestince da se „suoče sa svim agendama čiji je cilj podrivanje naših prava i principa, te da obrate pažnju na sve pokušaje ignorisanja revolucije našeg naroda koji se podigao protiv okupacije“.\nPLO-ov Demokratski front za oslobođenje Palestine (DFLP) osudio je kontinuiranu bezbednosnu saradnju između palestinskih vlasti, Izraela i SAD-a. „Stvar je vrlo opasna i zahteva od palestinske vlasti da preuzme političke, pravne i moralne odgovornosti prema svom narodu,“ navodi se u saopštenju DFLP-a.\n(JPost-ZTP, foto: Getty)\nTagovi:SAD, Izrael, Palestina, vlada, Bajden, sporazum, Vašington, poseta, Berns, vlasti, jačanje, frakcije\nIstraživači testirali veštačke nervne ćelije koje mogu da skladište „sećanja”\nVeliki hakerski napad Kine na izraelske državne i privatne organizacije